Nokia 6 Dengan Sistem Operasi Android Diperkenalkan

HMD Global, sebuah syarikat dari Finland yang telah membeli hak penggunaan dan pengeluaran smartphone jenama Nokia telah pun mengumumkan sebuah model Nokia yang akan menggunakan sistem operasi Android.

Ramai yang pastinya berasa sangat teruja kerana Nokia merupakan lagenda di dalam fasa awal industri telefon bimbit, dan kemunculan semula ini pasti akan menggembirakan ramai di antara kita. Namun buat masa kini peluang untuk mendapatkan Nokia 6 apabila ia dilancarkan kelak agak tipis kerana model ini hanya akan dijual di China. HMD Global masih belum mengumumkan sebarang perancangan untuk membawa Nokia 6 ke pasaran lain.

HMD Global mendedikasikan satu laman khas bagi memperkenalkan Nokia 6, melalui laman ini anda boleh menonton video produk dan mendaftarkan e-mel anda untuk mendapatkan kemas kini berita Nokia 6 terus ke dalam peti e-mel.


Pelancaran Telefon Nokia Yang Terbesar Merungkai Portfolio Baharu Yang Bakal Menambat Hati Pengguna

HMD Global, pengeluar telefon bimbit dan aksesori Nokia, pada hari ini akan membuat pelancarannya yang terbesar setakat ini dengan menampilkan enam telefon pintar yang baharu – Nokia X20, Nokia X10, Nokia G20, Nokia G10, Nokia C20 dan Nokia C10 – dibahagikan kepada tiga kumpulan yang berbeza.

Kesemua peranti dalam kumpulan teratas Nokia X-series, kumpulan pertengahan G-series, dan kumpulan asas C-series menawarkan pengalaman kepenggunaan yang berkualiti seperti yang boleh dijangkakan daripada syarikat mudah alih dari Eropah ini; produk yang dirumus untuk bertahan lama dari sudut dalaman dan luaran ekoran pemanfaatan sekuriti bertaraf tinggi serta kualiti binaan, dan jaminan untuk menyediakan perisian yang terkini agar anda boleh menggunakan telefon bimbit anda untuk jangka waktu yang lebih lama.

X-series dilancarkan bersama Nokia X20 dan Nokia X10

Menduduki di tampuk portfolio baharu ini ialah Nokia X20 dan Nokia X10. Ia mencabar batasan kelas pertengahan, telefon pintar ini membekalkan pengalaman dan kualiti yang melangkaui harganya. Kedua-dua telefon pintar dikuasakan oleh Qualcomm® Snapdragon™ 480 5G Mobile Platform yang terbaharu, ia menawarkan prestasi luar biasa dan keupayaan 5G bertaraf global yang sebenar. Reka bentuk Nordik yang sinonim dengan telefon pintar Nokia digandingkan dengan pengemaskinian sekuriti dan perisian bertempoh tiga tahun agar pengguna boleh berlapang dada. Dipersembahkan melalui antara muka (interface) AndroidTM yang serba rapi, peranti ini hadir dengan Android 11. ZEISS Optics dan solusi AI yang inovatif memberi nafas kepada keupayaan pengimejan yang versatil. Berbekalkan paparan ‘punch-hole’ Full HD+ 6.67”, konten dapat dibekalkan melalui skrin yang jelas dan menawan. Nokia X20 dan Nokia X10 juga didatangkan dengan kelongsong yang mampu dikompos sepenuhnya – memiliki daya tahan yang tinggi, namun masih bersifat mesra alam, serta membantu X-series untuk melangkau lebih jauh.

Nokia X20 hadir dengan kamera hadapan 32MP serta kamera kuad 64MP di belakang. Ciri Dual Sight yang baharu akan mengaktifkan dua unit kamera secara serentak untuk membolehkan anda merakam dari pelbagai sisi. Ia juga diperkayakan dengan aneka opsyen peneraan air (watermarking).

Menyuntik nilai yang tinggi ke dalam sirinya, Nokia X10 akan memuaskan hati pengguna yang mempunyai bajet bawah €300. Kamera kuad 48MP dengan fungsi rakaman Cinematic, disempurnakan dengan alat-alat penyuntingan yang serba lengkap, agar anda dapat memperibadikan, mencantikkan dan berkongsi konten yang mampu mencetus inspirasi.

G-series dilancarkan bersama Nokia G20 dan Nokia G10

G-series mempersembahkan keseimbangan yang sempurna dalam memenuhi keperluan harian anda menerusi teknologi yang dirumus untuk menyelesaikan masalah. Ditampilkan oleh kedua-dua telefon dalam siri tersebut ialah hayat bateri bertempoh tiga hari – iaitu yang paling lama bagi telefon pintar Nokia. Nokia G20 didukung oleh janji Android yang disediakan bagi telefon pintar Nokia. Ia merupakan pengemaskinian sekuriti bulanan selama tiga tahun untuk memastikan data anda dilindungi, termasuk pengemaskinian Sistem Operasi bertempoh dua tahun. Dua ahli yang pertama menyertai G-series dengan jangka hayat signatur, ditambah baik dengan keupayaan sekuriti melalui pemanfaatan akses wajah dan cap jari di sisi, serta paparan ‘teardrop’ bersaiz 6.5” dengan fungsi pelaras kecerahan yang serba mudah.

Nokia G20 boleh dianggap sebagai studio kreatif bergerak yang dapat dimuatkan dalam tangan anda. Berbekalkan kamera 48MP yang menawan, ruang storan yang besar serta audio keliling OZO, anda dapat merakam dan mengamati detik-detik yang bermakna dengan sepuas hati.

Nokia G10 membawakan tiga unit kamera di belakang serta ciri pengimejan canggih dengan mod-mod AI yang diperkayakan, agar anda dapat merakam detik yang diinginkan dengan sempurna, meskipun dalam kondisi cahaya berintensiti rendah.

C-series menambah ahli baharu: Nokia C20 dan Nokia C10

Hadir dengan nilai yang hebat, C-series memperkenalkan teknologi telefon pintar berkualiti tinggi yang dapat diakses oleh semua golongan. Penambahan yang baharu dalam siri ini mempersembahkan ciri-ciri kegemaran ramai seperti paparan HD+ lebar 6.5”, Android 11TM (Go edition) (menambah kelajuan yang mencecah 20% lebih tinggi), fungsi-fungsi sekuriti yang ditambah baik, serta daya tahan telefon pintar Nokia dengan bekalan pengemaskinian sekuriti setiap suku tahun selama dua tahun pada harga yang sangat menarik.

Nokia C20 merupakan telefon pintar bernilai tinggi yang hadir dengan ciri-ciri hebat seperti denyar LED hadapan dan belakang untuk merakam detik-detik yang bermakna dalam hidup anda walaupun dalam kondisi cahaya berintensiti rendah.

Nokia C10 merupakan peranti yang paling mampu dimiliki dalam portfolio baharu tersebut. Dengan kualiti binaan yang lebih unggul serta reka bentuk Nordik yang kemas, ia menjadi ahli portfolio tersebut selepas menjalani ujian yang ketat. Kelongsong yang bersifat ergonomik dengan kemasan bertekstur mikro akan memastikan peranti ini memiliki ketahanan untuk digunakan dalam jangka waktu yang amat panjang.

Kejayaan HMD Connect menjadi batu loncatan HMD Mobile

Memperkenalkan rangkaian mudah alih yang baharu daripada HMD Global, iaitu HMD Mobile yang menawarkan produk yang ringkas dan bernilai tinggi kepada para pelanggan mudah alih. Ia memasuki pasarannya yang pertama sebagai operator rangkaian virtual mudah alih persendirian (MVNO), dan HMD Mobile menyusuli kejayaan solusi perayauan global jenama tersebut, HMD Connect yang dilancarkan pada bulan Mac 2020. Perkhidmatan baharu ini bakal dilancarkan di United Kingdom pada bulan ini, dengan rancangan untuk memperkenalkannya di peringkat global secara beransur-ansur.

Barisan produk aksesori audio Nokia diluaskan lagi dengan Nokia Lite Earbuds

Hadir dengan fungsi kawalan sentuhan yang ringkas untuk muzik, bantuan suara dan panggilan, Nokia Lite Earbuds bakal menemui pengguna di pasaran global pada hari ini. Turut mencerminkan reka bentuk serba premium dan hayat bateri yang luar biasa seperti telefon pintar Nokia, bekas bersaiz poketnya mampu membekalkan kira-kira enam kitaran caj tambahan bagi peranti fon telinga ini. Tempoh operasinya bersamaan dengan 36 jam, iaitu hampir dua kali ganda berbanding standard dalam industrinya.

Harga dan ketersediaan

Ketersediaan di peringkat tempatan dan harga akan diumumkan kelak. Ikuti perkembangan di laman Facebook Nokia Mobile Malaysia atau daftar masuk untuk menerima notifikasi mengenai berita dan tawaran yang terkini di https://www.nokia.com/phones/en_my.


Mentafsir laluan ke arah kejayaan global SHAREit

SINGAPURA, 19 Disember 2020 /PRNewswire/ — SHAREit, sebuah aplikasi perkongsian fail yang kini telah berubah menjadi salah satu aplikasi luar talian dan dalam talian yang terkemuka di dunia, diakui sebagai platform penemuan permainan & video dan perkongsian fail. Baru-baru ia disenaraikan sebagai penerbit media yang paling pesat membangun di peringkat global menurut Edisi XI Indeks Prestasi AppsFlyer[1]. Pencapaian ini dicapai setelah SHAREit berada antara sepuluh aplikasi teratas global oleh State of Mobile pada tahun 2020 oleh AppAnnie[2]. Kejayaan ini merupakan bukti kepada penawaran produk unik SHAREit dan pelbagai ciri yang bukan hanya menjadikan aplikasi ini popular di kalangan pelanggan, tetapi juga sumber yang sangat diperlukan untuk pemasar.

SHAREit

Ciri utama SHAREit adalah pemindahan fail rakan ke rakan. SHAREit membolehkan pengguna berkongsi gambar, muzik, dan banyak lagi, dengan peranti lain tanpa menggunakan sambungan Internet atau Bluetooth. Dengan kelajuan pemindahan fail yang mencapai hingga 20mb/s, keefisienan SHAREit dalam ruang tersebut tidak dapat ditandingi. Selain itu, SHAREit juga memastikan pemindahan aplikasi yang selamat dengan Perkongsian Aplikasi Luar Talian Rakan ke Rakan Google Play. Ciri ini membolehkan pengguna berkongsi aplikasi melalui SHAREit sementara Google Play akan menentukan keaslian aplikasi yang dikongsi walaupun peranti itu berada di luar talian. Ia kemudian akan menambahkan aplikasi yang dikongsi itu ke Play Library pengguna dan juga menguruskan kemas kini aplikasi apabila peranti kembali bersambung dalam talian.

Mengulas tentang perjalanan SHAREit, Karam Malhotra, Naib Presiden Rakan & Global, SHAREit berkata, “Kami di SHAREit menyifatkan teknologi dan penyetempatan sebagai faktor terpenting untuk kejayaan kami. Dalam beberapa tahun lalu, kami telah berusaha memperkuatkan pasukan kami di peringkat global untuk mengorak langkah dalam pelbagai industri sambil memperkukuhkan ciri pemindahan aplikasi rakan ke rakan utama kami dengan bergabung bersama Google Play. Kami dalam perjalanan untuk memastikan semua jenis hiburan digital dapat diakses secara sama rata oleh semua orang, dengan menjadi platform perkhidmatan sehenti yang membolehkan pengguna melayari, memuat turun, dan memindahkan kandungan dan bermain permainan dengan mudah.”

Selain perkongsian fail, SHAREit juga telah mengorak langkah sebagai platform penemuan, penggunaan dan perkongsian permainan dan kandungan. SHAREit memiliki satu pusat permainan berasingan di aplikasi yang menawarkan permainan HTML5, video permainan dan pilihan untuk memuat turun permainan popular. Ia merupakan salah satu katalog permainan mudah alih terbesar, daripada pembangun di seluruh dunia. Dengan kemajuan yang konsisten dari segi kandungan, SHAREit telah berjaya memanfaatkan populariti kandungan serantau tempatan untuk memantapkan dirinya sebagai hab untuk video format pendek dan sejak itu telah menyaksikan pangkalan penggunanya berkembang di seluruh dunia. SHAREit kini mempunyai pangkalan pengguna melebihi 1.8 bilion pengguna di peringkat global yang menuturkan 45 bahasa di kira-kira 200 buah negara dan wilayah. Pada masa ini, aplikasi ini mempunyai lebih daripada 500 juta pengguna aktif bulanan di peringkat global.

Tentang SHAREit:

SHAREit merupakan platform dalam talian dan luar talian yang menyediakan pelbagai pilihan hiburan, termasuk arus video dalam talian, pemindahan fail, dan permainan. Menurut AppAnnie, aplikasi SHAREit adalah aplikasi ke-6 yang paling banyak dimuat turun pada tahun 2019 di Apple iOS App Store dan Google Play Store. Terdapat lebih daripada 1.8 bilion pengguna di seluruh dunia, Pengguna Aktif Bulanan (Monthly Active Users atau MAU) SHAREit telah melebihi 500 juta orang dan beroperasi dalam 45 bahasa yang berbeza.

Keywords: Computer Software Computer/Electronics Mobile Entertainment Telecommunications Survey, Polls & Research

Source: PRNEWSWIRE


Maxis Lengkapkan Makmal Komputer Dengan Komputer Untuk Pelajar Mulakan Pembelajaran Digital Sempena Festival Cahaya

Sempena musim perayaan Deepavali baru-baru ini, Maxis telah melengkapkan makmal komputer MySkills Foundation, sebuah firma sosial yang menyediakan kemahiran hidup dan vokasional, dan SJK(T) Kuala Kubu Bharu dengan komputer untuk membantu pembelajaran ICT mereka.

Komputer telah diberi dan dipasang oleh dua kumpulan kecil sukarelawan Maxis yang juga merupakan Maxperts sambil mematuhi SOP PKPB. Pelajar dan guru amat gembira mendapat bimbingan Maxperts untuk memasang komputer yang dilengkapi dengan WiFi selama setahun yang akan mereka gunakan di makmal computer mereka.

Khidmat masyarakat Maxis amat mementingkan pendidikan, sama ada untuk memberi akses untuk pembelajaran digital untuk komuniti, bengkel pemasaran digital bagi pengusaha mikro atau kesedaran keselamatan siber bagi kanak-kanak. Program komuniti utama syarikat, eKelas, bertujuan untuk meningkatkan prestasi akademik pelajar di masyarakat luar bandar.

Inisiatif pembelajaran digital selepas sekolah ini untuk pelajar dari Sekolah Rendah 6 hingga Tingkatan 5 membawa kandungan pendidikan berkualiti dengan cara yang menyeronokkan dan bersemangat, sesuai dengan Sukatan Pelajaran Malaysia. eKelas dikendalikan di sekolah dan Pusat Internet MCMC yang berfungsi sebagai hab digital untuk komuniti di kawasan yang kurang ditembusi liputan rangkaian. Program ini telah diakui oleh Kementerian Pendidikan sebagai inisiatif di bawah “Program Imersif Tinggi” (Highly Immersive Programme), di mana para pelajar layak untuk mengumpulkan markah kokurikulum dari penyertaan mereka dalam eKelas.


Fondazione Prada Mempersembahkan “Human Brains,” Sebuah Projek Pelbagai Disiplin yang Dikhususkan untuk Kajian Otak

MILAN, 14 Oktober 2020 /PRNewswire/ — “Human Brains” ialah satu projek pelbagai disiplin yang dikhususkan untuk kajian otak yang bakal berlangsung mulai November 2020 hingga November 2022. Ia merupakan hasil satu penyelidikan yang dimulakan pada tahun 2018 oleh Fondazione Prada, dengan kerjasama lembaga saintifik yang dipengerusikan oleh Giancarlo Comi dan terdiri daripada Jubin Abutalebi, Massimo Cacciari, Viviana Kasam, Udo Kittelmann, Andrea Moro, dan Daniela Perani.

Bahagian pertama “Human Brains” akan menampilkan persidangan dalam talian bertajuk “Budaya dan Kesedaran” (9 – 13 November 2020) menggunakan platform interaktif yang dihubungkan ke laman web Fondazione Prada. Acara ini akan disusun dengan perbincangan harian selama lima hari antara dua cendekiawan yang memberikan tumpuan terhadap kajian kesedaran dalam neurosains.

Dua perbincangan pertama akan menyaksikan pakar neurosains Sanchez-Vives dengan pakar neurobiologi Jean-Pierre Changeux, bersama-sama pakar neurosains Giancarlo Comi sebagai moderator, serta pakar neurologi Eve Marder dengan pakar neurosains Antonio Damasio, bersama-sama pakar neurologi dan neurosains Daniela Perani sebagai moderator. Mereka akan meneroka asas-asas biologi hati nurani, daripada mekanisme neurofungsi hingga ke neurokimia dan asas molekul. Seterusnya, mereka akan membuat analisis mendalam tentang penyambungan sebagai substrat serebral keadaan hati nurani dan teknik revolusi yang membolehkan penyelidikan otak secara in vivo (dalam tubuh).

Dua perbincangan antara pakar neurolinguistik Andrea Moro dengan pakar psikologi kognitif Stanislas Dehaene akan dikendalikan oleh pakar neurologi kognitif Jubin Abutalebi, sementara perbincangan antara pakar antropologi Ian Tattersall dengan pakar neurosains Idan Segev akan dikendalikan oleh pakar neurosains Katrin Amunts. Mereka akan mengkaji konsep kesedaran yang berkaitan dengan antropologi, peranan utama bahasa dan kaitannya dengan emosi dan perasaan untuk menggambarkan evolusi penyelidikan masa depan dan percubaan untuk mencipta mesin fikiran.

Ahli falsafah Michele Di Francesco dan pakar psikiatri serta neurosains Giulio Tonoli akan mengadakan perbincangan terakhir yang dikendalikan oleh wartawan saintifik Vivian Kasam; perbincangan ini akan menjadi detik penting untuk berhadapan dengan pelbagai sudut perspektif dan pendekatan yang berbeza untuk menjawab persoalan yang kompleks tentang kesedaran. Giancarlo Comi dan Massimo Cacciari akan merumuskan semua perbincangan sebelumnya.

Bahagian kedua daripada “Human Brains” yang dijadualkan pada tahun 2021 di lokasi Fondazione Prada di Milan akan turut menganjurkan persidangan antarabangsa, berserta dengan projek pameran. Ia bertujuan membuat perbandingan antara beberapa institusi neurosains antarabangsa paling berprestij bagi kemajuan penyelidikan dari segi penuaan normal dan patologikal otak kita. Pada tahun 2022, Fondazione Prada Venice akan mengadakan pameran yang dikurasi oleh Udo Kittelmann dalam dialog bersama lembaga saintifik, yang dikhususkan untuk kajian otak yang akan memulakan fasa ketiga “Human Brains.”

Keywords: Art Computer/Electronics Entertainment Health Care/Hospital Multimedia/Online/Internet Publishing/Information Service Trade show news STEM (Science，Technology，Engineering，Mathematics)

Source: PRNEWSWIRE


OPPO Reno6 Lulus Pensijilan? Bakal Hadir Dengan Pengecasan Pantas 65W Bagi Semua Siri?!

OPPO mempunyai sejumlah telefon baru yang lulus sertifikasi 3C China pada bulan April, dan modelnya adalah PEPM00, PEXM00, PDNM00 dan lain-lain. Semua model ini menyokong 5G, pengecas 65W standard, kapasiti output maksimum 10V 6.5A.

Ini dapat dilihat dari maklumat pensijilan 3C bahawa telefon ini diperakui dalam 2 hari dan dijangka menjadi siri Reno6 yang akan datang. Menurut berita sebelumnya, siri telefon bimbit ini akan merangkumi Reno6, Reno6 Pro, Reno6 Pro + tiga model, masing-masing dilengkapi dengan MediaTek Dimensity 1200, Qualcomm Snapdragon 870, cip Snapdragon 888.

Menurut laporan media asing, sebagai tambahan kepada siri telefon bimbit 5G Reno6, OPPO baru-baru ini memperoleh pensijilan untuk sebilangan terminal data tanpa wayar 4G, tidak ada yang dilengkapi dengan pengecas.

Siri OPPO Reno4 dirilis secara resmi pada bulan September 2020, dan siri Reno5 dirilis pada bulan Disember 2020. Sesuai dengan irama pembaharuan siri ini, siri Reno6 dijangka akan tiba tidak lama lagi.


WhatsApp – Jenama Diterima Sangat Positif Di Malaysia

WhatsApp sekali lagi mendahului ranking keteguhan jenama tahunan YouGov BrandIndex di Malaysia. Dalam senarai yang menampilkan sebilangan besar jenama global, perkhidmatan pemesejan mengungguli kedudukan tertinggi untuk tahun kedua berturut-turut.

Ia mendahului yang lain iaitu Google yang berada di tempat ke-2, media sosial terkemuka Facebook di tempat ke-3 dan laman e-dagang Lazada di tempat ke-4. Maybank berada di tempat ke-5, berikutan dengan penstriman YouTube di tangga ke-6. Kedudukan seterusnya diiringi oleh Dettol (ke-7), Honda (ke-8), Toyota (k-9) dan McDonald’s (ke-10).

Senarai ranking ini adalah berdasarkan skor Indeks YouGov BrandIndex, yang mengukur keseluruhan keteguhan jenama. Skor ini mengambil kira persepsi pengguna terhadap kualiti, nilai, tanggapan, reputasi, kepuasan jenama secara keseluruhan dan sama ada pengguna akan mengesyorkan jenama tersebut kepada orang lain.

Sumber: BrandIndex


HUAWEI Nova 5 Pro Rasmi, Pamer Keunggulan Dengan Cip Kirin 980 + 4 kamera

Berita baik buat peminat siri HUAWEI Nova, baru sahaja tadi HUAWEI telah melancarkan siri terbaharu HUAWEI Nova 5 yang mana ia disertakan dengan HUAWEI Nova 5 Pro.

Tampil dengan pemproses yang berkuasa iaitu HiSilicon Kirin 980 dan memori sebesar 8GB + 128GB / 8 GB + 256GB pastinya membuatkan pengalaman menggunakan peranti ini sangat baik. kad microSD boleh ditambah sehingga 512GB.

Dijalankan menggunakan Android 9 Pie pastinya sangat baik. GPU juga baik apabila ia didatangkan dengan Mali-G76. Turut Dihadirkan adalah Teknologi GPU Turbo.

Bukan itu sahaja, ia turut dihadirkan dengan skrin bersaiz  6.39 inci OLED (2340 × 1080 piksel) yang memberikan kepuasan tontonan kepada pengguna.

Dalam pada itu, jika dilihat dari aspek kamera, ia turut disertakan dengan 48MP + 16MP + 2MP + 2MP.Manakala bagi kamera hadapan pula ia dihadirkan dengan 32MP(F2.0).

Kapasiti bateri juga adalah besar apabila ia dihadirkan dengan 4200mAh yang memberi daya tahan buat peranti ini. Lebih menakjubkan ia didatangkan dengan pengecasan pantas 40W.

Tampil dengan warna Dilemma Forest (Green), Midsummer Purple, Bright Black and Coral Orange, pastinya akan menarik perhatian sesiapa yang melihatkan.

Bagi HUAWEI Nova 5 Pro, ia bakal dijual pada harga RMB2999（kira-kira RM1812）bagi varian 8GB+128GB. Manakala bagi varian 8GB +256GB, ia bakal dijual pada harga RMB3399(kira-kira RM2054).


Microsoft Surface Book 2 Bakal Dijual Dengan Harga Bermula RM6,899 Sehingga RM14,199

Beberapa bulan selepas diumumkan, akhirnya pengguna di Malaysia berpeluang mendapatkan Microsoft Surface Book 2 secara rasmi tidak lama lagi. Model yang dikeluarkan dengan spesifikasi yng tinggi ini juga dikatakan bakal menjadi pencabar utama Apple Macbook Pro.

Microsoft Surface Book 2 akan ditawarkan dengan harga bermula RM6,899 untuk model biasa. Manakala bagi model dengan spesifikasi tertinggi yang menyokong pemproses Intel Core i7-8650U, 16GB RAM, kad grafik NVIDIA GeForce GTX 1060 6GB serta storan 1TB SSD pula akan dijual dengan harga RM14,199.

Adakah ianya berbaloi? Sekiranya anda penggemar produk rasmi Microsoft dan tidak kisah untuk berbelanja besar mendapatkan Surface Book 2, mungkin model ini antara yang boleh dipertimbangkan. Microsoft Surface Book 2 akan ditawarkan secara rasmi bermula 15 Mac 2018.


MYNIC Lancar PRIME (Program Realisasi Impian Ekonomi Digital) Bagi Memacu Penggunaan Digital di Seluruh Malaysia

Kementerian Komunikasi dan Multimedia Malaysia (KKMM) hari ini melancarkan PRIME (Program Realisasi Impian Ekonomi Digital), sebuah inisiatif yang diperkenalkan oleh MYNIC bagi memacu adaptasi digital di kalangan Perusahaan Kecil Sederhana (PKS) serta meningkatkan daya saing perniagaan kecil di Malaysia.

Di bawah inisiatif ini, MYNIC telah memperkenalkan kategori baharu nama domain iaitu .BIZ.MY khusus untuk memperkasakan perusahaan mikro, kecil dan sederhana (MSME) di Malaysia serta memacu adaptasi digital.

Bersempena dengan pelancaran PRIME, MYNIC menawarkan 20,000 nama domain  .BIZ.MY secara percuma yang melibatkan nilai keseluruhan sebanyak RM1.6 juta kepada MSME yang layak.

Antara rakan-rakan strategik MYNIC termasuk Perbadanan Ekonomi Digital Malaysia (MDEC), Kementerian Pembangunan Luar Bandar (KPLB) dan Kementerian Pertanian dan Industri Makanan (MAFI) serta agensi-agensinya, Amanah Ikhtiar Malaysia (AIM), Perbadanan Pembangunan Perdagangan Luar Malaysia (MATRADE), SME Corp, Perbadanan Usahawan Johor Sdn Bhd (PUJB), Pahang Go Sdn Bhd, Perbadanan Ekonomi Digital Sarawak (SDEC) dan UTMSPACE.

Melalui .BIZ.MY, perniagaan akan memperolehi keistimewaan yang lebih kompetitif melalui peningkatan Search Engine Optimization (SEO) yang mampu memberikan keutamaan kepada pengguna domain tempatan dalam enjin carian Internet. Ia juga meningkatkan kredibiliti dan tahap keselamatan yang lebih efektif dengan kos tahunan RM80 sahaja.

Pendaftaran boleh dibuat melalui www.prime.mynic.my atau agen jualan MYNIC mulai 1 Disember 2020.

Layari www.prime.mynic.my untuk syarat kelayakan dan maklumat lanjut.


HUAWEI MateBook D 15 Berharga RM2,499 – Ketersediaan Bermula 18 Januari 2020!

HUAWEI kini mengemaskini barisan komputer riba keluaran mereka dengan memperkenalkan HUAWEI Matebook D15 untuk pasaran tempatan. Disertakan dengan pelbagai kemasan teknologi terkini, HUAWEI Matebook D15 ditawarkan pada harga RM2,499 dan boleh didapati bermula 18 Januari 2020.

HUAWEI Matebook D15 dibina dengan paparan bersaiz 15.6″ bersama nisbah skrin sebanyak 87%. Untuk dalaman, HUAWEI Matebook D15 dijana oleh cip AMD Ryzen 5 3500U dengan paduan sokongan GPU AMD Radeon Vega 8. Selain itu, ia turut dibekalkan dengan sistem penyejukan yang baik bagi pengalaman penggunaan terbaik.

Untuk memori, ia dibekalkan dengan memori 8GB RAM + 256GB SSD serta 1TB HDD. Tidak ketinggalab, HUAWEI Matebook D15 juga mengintegrasikan teknologi “multi-screen” dengan fungsi penghantaran satu sentuhan yang menjadikannya mudah untuk mencapai interaksi antara komputer dan telefon bimbit.


Beli Buku Dengan Kredit / Bil U Mobile Melalui booKu

U Mobile Sdn Bhd telah berganding tangan dengan empat penerbit buku digital tempatan dan serantau yang popular, iaitu SPH Magazines, Pubu eBook, FullAMark dan NovelPlus untuk melancarkan ‘booKu’.

‘booKu’ merupakan perkhidmatan pertama dilancarkan di Malaysia, yang membolehkan para peminat buku membeli buku dan majalah elektronik daripada beberapa penerbit buku seperti SPH Magazines, Pubu eBook, FullAMark dan NovelPlus, walaupun tidak mempunyai kad kredit. Bagi pelanggan U Mobile prabayar, pembelian buku dan majalah elektronik akan ditolak daripada kredit mobil mereka, manakala pelanggan pascabayar akan membuat bayaran dengan bil bulanan mereka.

Langkah-langkah Penggunaan ‘booKu’:


Messenger Kids – Aplikasi Permesejan Khas Untuk Kanak-kanak

Facebook kini hadir dengan aplikasi khas untuk pengguna kanak-kanak yang berumur bawah 13 tahun, dikenali sebagai Messenger Kids. Sama seperti platform Messenger yang sedia ada, cuma untuk Messenger Kids, ibu bapa boleh memantau siapa yang sedang berinteraksi dengan anak-anak mereka.

Dibangunkan dengan tujuan untuk mengurangkan ancaman keselamatan dari mereka yang tidak dikenali kerana kita seringkali lihat terdapat banyak kes pihak yang tidak bertanggungjawab memperdaya kanak-kanak melalui platform pemesejan ini.

Menerusi Messenger Kids, kanak-kanak juga dapat berhubung dengan ahli keluarga serta rakan-rakan dalam persekitaran yang lebih selamat dengan pemantauan dari ibu bapa.

Lebih selamat, hanya kenalan sahaja yang dibenarkan menghantar mesej serta membuat panggilan video ke profil Messenger Kids tersebut. Aplikasi ini turut disertakan dengan pelbagai pelekat, emoji, penapis dan bunyi latar yang sesuai digunakan oleh pengguna cilik.

Buat masa sekarang, Messenger Kids hanya ditawarkan di Amerika Syarikat dan akan diperkenalkan ke negara lain secara berperingkat.

Sumber : Facebook


Maklumat Siri OPPO Reno6 Terdedah??!! – Bakal Disertakan Dengan Snapdragon 870, Snapdragon 888 & Dimensity 1200??!!

Ada sesuautu yang menarik apabila dikhabarkan seorang blogger digital mendedahkan pemproses bagi siri OPPO Reno6.

Bagi Reno6 ia bakal hadir dengan Dimesity 1200, bagi reno6 Pro pula, ia hadir dengan Snapdragon 870 dan re6 Pro + bakal hadir dengan Snapdragon 888.

Di samping itu, OPPO mempunyai sejumlah produk 4G  yang telah lulus pensijilan 3C dan hanya menyokong pengecasan 5V1A dan 5V1.5A. Masih belum diketahui apa produk tersebut.

Untuk pengetahuan, OPPO secara rasmi melancarkan siri telefon baru Reno5 pada 10 Disember tahun lalu.

Bagi mendapatkan maklumat lanjut mengenai peranti ini, teruskan bersama kami!!


Waze Menawarkan Penggunanya Menjadi Seorang Juruterbang MAS

Waze Malaysia telah bekerjasama dengan Malaysia Airlines bagi memberikan ‘pengalaman juruterbang’ kepada pengguna-pengguna Waze di serata Malaysia. Menurut Pengurus perniagaan Waze, Edward Ling menyatakan bahawa pihak Waze ingin memberikan tarikan yang unik, maka ini adalah salah satu cara untuk membawa jenama kepada para pengguna dari sehari ke sehari.

Ciri ini boleh didapati di dalam aplikasi dengan akses yang mudah. Para pengguna perlu pergi ke ikon Settings > Display & Map > Car on Map dan pilih ikon kapal terbang Malaysia Airlines. Selain itu, terdapat satu iklan meminta pengguna untuk menukar ikon kereta kepada ikon kapal terbang MAS sebelum memulakan perjalanan.

Untuk mengetahui lebih lanjut cara-cara membuat tetapan sila tonton video yang disediakan.


Ufeel FAB, Model Terbesar Bagi Siri Wiko Ufeel

Syarikat dari Perancis iaitu Wiko semakin giat mengeluarkan peranti baru, terkini mereka telah melancarkan Ufeel FAB, model terbaru dan terbesar bagi siri Ufeel. Mari kenal dengan lebih dekat model terbaru ini.

Ufeel FAB dilengkapi dengan sensor cap jari untuk keselamatan terbaik dan memberikan peggunanya akses pantas kepada perisian di dalam peranti. Anda boleh menetapkan sehingga 5 tindakan berbeza bagi setiap cap jari untuk melancarkan aplikasi atau melakukan tugasan dengan serta merta sebaik sahaja anda meletakkan jari di atas sensor.

Kuasa dan saiz adalah tarikan utama Ufeel FAB, seperti yang disebutkan pada awal artikel, Ufeel FAB merupakan model terbesar bagi siri Ufeel, ianya dilengkapi skrin 5.5 inci dengan resolusi HD 1280 x 720 piksel untuk tontonan yang jelas. Selain itu, model ini juga dilengkapi dengan 4000mAh bateri yang dapat berfungsi sebagai powerbank.

Wiko Ufeel Fab kini boleh didapatkan dalam warna True Black di semua wakil penjual sah pada harga RM799.


DXOMark Beri Skor 101 Mata Pada iPhone SE 2020!- Pamer Kualiti Kamera Yang Baik!

Ada sesuatu yang menarik apabila iPhone SE 2020 telah mendapat skor sebanyak 101 di dalam DXOMark.

Menurut DXOMark, peranti ini hadir dengan Exposure yang sangat baik dan pengahsilan warna yang sangat berkualiti.

Bagi rakaman video pula, ia mampu merakam dengan sangt baik tidak kira anda berada di dalam atau di kawasan luar banggunan. Namun, penstabilan rakaman peranti ini adalah tidak memuaskan.


Isu Skrin Kehijauan Terjadi Pada Kamera iPhone 11?!!

Pra-tempahan siri iPhone 11 telah dibuka pada 20 September yang lalu dan masih menerima sambutan meriah dari peminat Apple, namun menurut sumber dari Taiwan, terdapat isu pada iPhone 11 terutamanya bahagian kamera yang paling bermasalah.

Menurutnya, pengguna iPhone 11 mendapati masalah skrin kehijauan berlaku apabila ingin membuka kamera di waktu malam. Melalui gambar yang dikongsi, skrin hijau tersebut boleh dikatakan sangat teruk, tambahan lagi ada yang mengatakan hasil gambar juga tidak jelas, kerangka peranti agak panas serta rangkaian tidak bagus.

Bermacam-macam masalah telah disebarka di laman sesawang, diharap pihak Apple boleh mengeluarkan kenyataan rasmi mengenai isu tersebut, dan yang penting menyelesaikannya secepat mungkin.


Jom Sertai OPPO Gaming Tournament Season 1 & Menangi Hadiah Keseluruhan Bernilai Sehingga RM25 Ribu!!!

Korang kaki game main PUBG?? Meh dengar sini!! OPPO berkerjasama dengan ESPL dan Digi dengan manganjurkan pertandingan eSukan dengan hadiah Sehingga 25000 untuk dimenangi.

Bermula dari 6 Julai sehingga 12 Julai, “OPPO Gaming Tournament Season 1” akan berlangsung dan dihoskan oleh ESPL menerusi atas talian.

Ia bakal berlangsung dalam 4 peringkat iaitu Qualifiers, Quarter Final, Semi Final dan Grand Final. Sebantak 512 pasukan akan terpilih untuk menyertai peringkat Qualifier bagi merebut 16 tempat di pusingan Grand Final.

Hadiah akan diberikan kepada pasukan yang menang dengan skor terbanyak. Berikut adalah hadiah untuk bara pemenang:

Pendaftaran boleh dilakukan dari 15 Jun sehingga 2 Julai. Pusingan Qualifier akan berlangusng dari 6 Julan hingga 8 Julai. Manakala pusingan Quater Finals berlangsung pada 9 Julan dan Semi Final pada 11 Julai. Pusingan Grand Final pula akan berlangsung pada 12 Julai ini.


HUAWEI MateBook D15 2021 Dengan Intel Core i3 Dijual Pada Harga RM2599!!!

HUAWEI hari ini turut melancarkan HUAWEI MateBook D15 2021 yang hadir dengan Intel Core i3 yang mana ia dijual pada harga RM2599.

Peranti ini hadir dengan skrin bersaiz 15.6″ dan ia dihadirkan dengan Intel Core i3 -10110U dan dipadankan dengan kadi grafik UHD Graphic 620.

Ia juga turutn disertakan dengan storan sebesar 256GB dan RAM sebesar 8GB. Bateri juga baik apabila ia dihadirkan dengan 42Wh.

Pratempahan boleh dilakukan boleh dilakukan dan anda boleh mendapat hadiah percuma bernilai RM498 antaranya Bluetooth Mouse dan HUAWEi Backpack.


Samsung Membawakan Set Hiburan Terbaik

Samsung Malaysia Electronics membawakan produk terbaik mereka ke acara Kuala Lumpur International AV Show. Sejak diperkenalkan pada acara Samsung SEA Forum 2016 pada bulan Februari lalu, SUHD TV yang mampu memaparkan gambar berkualiti tinggi selain mempunyai reka bentuk anggun telah mendapat pelbagai pengiktirafan antarabangsa. Teknologi Quantum dot display adalah yang pertama dalam industri untuk menawarkan kecerahan yang menakjubkan, kontras yang luar biasa dan warna jitu.

Samsung juga membawakan pemain Ultra HD Blu-ray mereka yang pertama, UBD-K8500, yang menawarkan empat kali resolusi dan kualiti warna yang lebih tinggi daripada pemain Blu-ray lain. Apabila dipasangkan bersama TV SUHD, anda bakal menyaksikan paparan imej yang sangat tajam, penuh butiran dan berkualiti tinggi yang belum anda saksikan sebelum ini.

Turut menyertai barisan produk pada acara tersebut adalah HW-K950 Soundbar, produk soundbar pertama dari Samsung yang dilengkapi Dolby Atmos. Soundbar ini juga mempunyai dua speaker tanpa wayar yang mampu menghasilkan bunyi berkualiti tinggi. Keseluruhan set produk in mampu memberikan 5.1.4 channel sound, sekaligus memberikan kualiti bunyi sinematik ketika anda menonton TV.


Hari Pertama Penjualan OPPO F5 Lebih Hangat Dengan Eric Chou

Pada awal bulan ini, OPPO F5 telah dilancarkan secara rasmi di Malaysia. Ia adalah sebuah telefon pintar terbaru oleh OPPO yang menampilkan rekaan serba baharu dengan teknologi kamera selfie yang canggih.

Orang ramai dilihat berpusu-pusu membanjiri ruang legar untuk melihat dengan lebih dekat penyanyi popular ini dalam masa yang sama mengambil kesempatan membeli OPPO F5. Dikatakan, 50 pelanggan yang terawal membuat pembelian menerima tandatangan serta berpeluang berswafoto bersama Eric Chou.

OPPO juga turut mengumumkan bahawa mereka kini sedang bekerjasama dengan Arena of Valor iaitu sebuah permainan mudah alih dalam tujuan pemasaran.

OPPO F5 adalah sebuah peranti yang memiliki paparan hampir penuh 18:9 bersaiz 6 inci. Skrin FHD+ ini bukan sahaja cantik untuk dilihat malahan, ciri Facial Unlock turut disediakan untuk mengakses peranti tanpa pengesahan cap jari.

Bagi yang gemarkan swafoto, kamera depan OPPO F5 kini lebih pintar dengan adanya ciri terbaru AI Beauty. Ia akan memastikan gambar rakaman lebih natural walaupun berada dalam persekitaran yang gelap.

OPPO F5 kini boleh didapati di kedai-kedai sah OPPO atau gedung beli-belah atas talian Lazada, Shopee, dan 11street pada harga RM1,289. Manakala Celcom dan SenHeng pula menawarkan pelan bayaran ansuran.


Senarai Peranti Sony Xperia Menerima Kemas Kini Android 10

Android 10 sudahpun diumumkan rasmi dari Google, walaupun Sony agak senyap dalam pengeluaran peranti mereka berbanding jenama lain, namun tetap menjaga pengguna mereka dengan menawarkan kemas kini Android 10 untuk peranti terpilih seawal Disember 2019 ini.

Melalui perkongsian dari blog Sony Mobile, Xperia 1 dan Xperia 5 akan menjadi peranti terawal menerima kemas kini Android 10 seawal Disember 2019, manakala Xperia 10, 10 Plus, XZ2, XZ2 Compact, XZ2 Premium dan juga XZ3 akan menerima awal 2020.


(Ura – Ura) : Xiaomi Bakal Muncul Dengan Peranti Bersama Rekaan Lubang Tunggal Pada Paparan Hadapan

Ramai yang menyangka bahawa Redmi K30 adalah peranti pertama yang dibina dengan paparan berlubang tunggal. Tetapi sebenarnya ia mempunyai reka bentuk double punch-hole – menempatkan dua lensa hadapan. Kini, xiaomi dilaporkan bahawa dalam perancangan membangunkan peranti dengan rekaan lubang tunggal.

Seperti ditunjukkan oleh salah satu posting daripada @Chat Chat Station di Weibo mendedahkan bahawa xiaomi kini dalam perancangan untuk sebuah peranti misteri dengan paparan hadapan bersama rekaan lubang tunggal. Tambahnya, lubang berkenaan bakal ditempatkan pada sudut kiri dan tidak seperti Redmi K30 yang diletakkan pada sudut kanan. Lebih menarik, diameter lubang tersebut dikatakan bersaiz lebih besar berbanding vivo X30 yang memiliki ukuran sebesar 2.98mm.

Pun begitu, maklumat lanjut mengenai nama dan spesifikasi masih belum dikongsi dan redmi dikatakan bakal muncul dengan beberapa model baharu pada suku pertama 2020 kelak. Maklumat tertiris masih lagi rumors dan belum diketahui kesahihannya. Adakah model ini merupakan salah satu daripadanya? Sama – sama kita tunggu dan lihat.


[Tertiris] Gambar & Spesifikasi Xiaomi Redmi Note 5 & Redmi Note 5 Pro

Xiaomi Malaysia sudah dikenali dengan peranti yang menawarkan harga jauh lebih rendah berbanding jenama lain. Hari ini, tertiris gambar pula dua model terbaru yang diberi nama Redmi Note 5 dan Note 5 Pro yang akan diperkenalkan di India esok (14 Februari 2018).

Salah satu ciri utama yang diutamakan pada Redmi Note 5 Pro ialah penggambaran utama dwi kamera yang didatangkan dengan sensor 12MP + 5MP bersama bantuan LED flash. Kamera swafoto pula beresolusi 20 Megapiksel dengan sokongan LED flash serta mod Beauty 4.0. Manakala Redmi Note 5 pula menyokong kamera utama 12 Megapiksel dengan kamera swafoto 5 Megapiksel dengan bantuan LED flash serta mod Beauty 3.0.

Xiaomi Redmi Note 5 Pro dikuasakan oleh Snapdragon 636, ia hadir dalam tiga varian berbeza, 3GB RAM + 32GB ROM, 4GB RAM + 64GB ROM dan 6GB RAM + 64GB ROM. Manakala Redmi Note 5 pula dihidupkan oleh cip set Snapdragon 625 serta ditawarkan dalam dua varian yang berbeza iaitu 3GB RAM + 32GB ROM dan 4GB RAM + 64GB ROM.

Dipadankan bersama skrin berukuran 5.99 inci FHD+, kedua-duanya dilengkapi bateri sebesar 4000mAh. Untuk sistem keselamatan, pengimbas cap jari yang pantas telah diposisikan di bahagian tengah kerangka bodi.

Melihat spesifikasi ini, pasti ramai dikalangan anda sudah berminat bukan? Kita tunggu sahaja peranti ini dibawa masuk ke Malaysia kelak.


Lionel Messi Sah Menyertai Huawei

Bintang bola sepak dunia dan dikatakan yang terhebat pada era ini telah disahkan menyertai pasukan Huawei, namun bukan sebagai pemain, sebaliknya sebgai duta produk. Lionel Messi secara rasminya telah menandatangani perjanjian bersama syarikat teknologi tersebut dalam rangka misi Huawei membawa nama mereka ke sekitar eropah dan amerika latin.

Menurut Huawei, Messi dipilih kerana beliau mempunyai personaliti yang melambangkan prinsip yang dipegang Huawei iaitu keazaman untuk mencapai kejayaan. Kerjasama tersebut diharap dapat memberi impak positif kepada perkembangan syarikat tersebut di samping mengukuhkan lagi nama Huawei di mata dunia.


Spotify Menghampiri Angka 30 Juta Pengguna Premium

Spotify bakal mencipta satu lagi kejayaan apabila dijangakakn akan mencapai angka 30 juta pengguna premium dalam masa tiga bulan lagi. Pada masa sekarang pengguna premium servis Spotify adalah seramai 28 juta orang dan ianya bertambah dari hari ke hari. Jumlah tersebut tidak termasuk 55 juta pengguna Spotify versi percuma.

Pada masa yang sama, pesaing Spotify iaitu Apple Music juga sedang berkembang dengan pesat. Dalam masa 6 bulan sahaja servis tersebut berjaya mengumpulkan 10 juta pengguna berbayar, di mana Spotify mengambil masa 6 tahun untuk mencapai angka tersebut. Tidal pula mengalami prestasi terumbang ambing sejak dilancarkan, namun terdapat sinar harapan apabila album Kanye West menjadi album hit dan ekslusif melalui servis Tidal.


Samsung Lancar Monitor Permainan CHG90 Terlebar Di Dunia Pada Harga RM6,499

Kaki games di PC sudah tentunya tidak sabar untuk memiliki monitor permainan dengan paparan paling lebar di dunia, apabila Samsung telah mengumumkan kehadiran model CHG90 yang dijual pada harga RM6,499. Selain menyokong skrin yang besar iaitu mencecah sehingga 49 inci dengan nisbah paparan 32:9, monitor ini turut dilengkapi dengan teknologi penambahbaikan gambar HDR yang kebiasaannya boleh ditemui pada televisyen.

Rekaan paparan yang melengkung ini turut menjanjikan kualiti paparan yang sangat hebat kerana ia telah menggunakan teknologi skrin terbaru QLED atau turut dikenali sebagai Quantum Dot. Sokongan teknologi ini berupaya menghasilkan spektrum warna sRGB sehingga 125 peratus dan juga 95 peratus Digital Cinema Initiatives (DCI-P3).

Monitor Samsung CHG90 ini juga menampilkan sokongan resolusi HD Penuh Berganda (DFHD) iaitu bersamaan dengan 3840 x 1080 piksel. Bahkan dengan kadar segar semula 144Hz serta masa tindak balas gerakan gambar (MPRT) 1ms, dan juga sokongan teknologi pengimbas empat saluran untuk menghalang masalah kabur ini juga sudah tentunya sangat sesuai untuk aktiviti permainan yang memerlukan paparan berkualiti.


PREVIU!! Rekaan Fizikal Huawei P20

Tadi kita dah lihat reka bentuk fizikal Huawei P20 Pro, sekarang apa kata kita lihat pula rekaan fizikal Huawei P20 yang hadir dengan pilihan warna Pink Gold. Untuk makluman anda, kedua-dua peranti ini telahpun dilancarkan secara rasmi untuk pasaran tempatan. Ia dijual bermula 6 April 2018 pada harga RM2,599 bagi Huawei P20, manakala P20 Pro pula berharga RM3,299.

Beli di sini ⇓⇓


ShopeePay Sertai DuitNow – Pindah Wang Dengan Segera & Selamat!

Payments Network Malaysia (PayNet) dan Shopee mengumumkan kerjasama menjadikan ShopeePay sertai ekosistem DuitNow. Melaluinya, pelanggan dapat memindahkan wang dengan segera dan selamat melalui ShopeePay dan akaun dari 40 buah bank serta 5 aplikasi e-Dompet lain yang mengambil bahagian.

Selain itu, ShopeePay juga akan menerima pakai DuitNow QR dan Standard QR Nasional Malaysia. Ia sekaligus membolehkan pengguna ShopeePay mengakses peruncit dan pekedai yang menerima pembayaran DuitNow QR. Penyertaan ShopeePay ke dalam ekosistem DuitNow akan mengembangkan ekosistem tersebut untuk kepentingan pengguna dan peniaga.

Ketua Pegawai Eksekutif Kumpulan PayNet, Peter Schiesser berkata pihaknya begitu teruja dengan penyertaan Shopee sebagai pengguna awal DuitNow 2.0 yang membolehkan pelanggan untuk membeli-belah dan membayar dengan lancar. Gabungan debit segera akan menambah baik proses pembayaran dengan ketara dan pelanggan dapat melakukan transaksi dengan ringkas dan mudah.


Rekaan Mi MIX 4 Tertiris? – Kamera  Di Bawah Skrin Tidak Kelihatan??!

Hari ini, seorang bloger memeprlihatkan peranti yang di dakwa Mi MIX 4 menyatakan bawah ia mempunyai bentuk skrin hiperboloid, dan kamera bawah layar tidak dapat dilihat dengan mata kasar.

Sebelum ini diberitakan bahawa Xiaomi Mi MIX4 dilengkapi dengan teknologi kamera bawah layar, yang dapat meningkatkan bayangan skrin secara berkesan di kawasan kamera dan benar-benar menyembunyikan kamera depan sepenuhnya.

Seawal tahun lalu, Xiaomi secara rasmi mengumumkan teknologi kamera bawah layar generasi ketiga.Pada masa itu, Xiaomi menggunakan Mi 10 Extreme Edition untuk menukar telefon bimbit Xiaomi skrin penuh sebenar dengan kamera bawah layar.

Kali ini, ciri terbesar teknologi kamera layar Xiaomi Mi MIX 4 adalah bahawa ia menyelesaikan masalah bayangan kamera dalam teknologi generasi sebelumnya, dan mencapai kesan visual skrin penuh yang sebenarnya, yang merupakan penyelesaian terbaik.

Perlu diingat bahawa kerana teknologi proaktif yang kompleks di bawah skrin, resolusi Mi MIX4 adalah FHD + dan bukannya 2K + pada Mi 11. Ultra. Cip ini menggunakan pemproses Qualcomm Snapdragon 888 Plus dan menyokong pengecasan pantas berwayar 120W.


Tinjauan FICO: Pengguna Malaysia lebih Selesa Buka Akaun Bank dengan Telefon Pintar berbanding pengguna Amerika dan Kanada

KUALA LUMPUR, Malaysia, 29 Mei 2020 /PRNewswire/ —

Sorotan utama:

Maklumat lanjut: https://www.fico.com/identity

FICO, sebuah firma perisian analitik global, telah mengeluarkan Consumer Digital Banking Survey (Tinjauan Perbankan Digital Pengguna) yang mendapati pengguna Malaysia lebih selesa membuka akaun bank pada telefon pintar mereka berbanding pengguna di AS dan Kanada.

Kajian ini menunjukkan 23 peratus rakyat Malaysia memilih untuk membuka akaun bank pada telefon mereka berbanding 18 peratus di AS dan 16 peratus di Kanada.

“Bukanlah suatu yang menghairankan apabila pengguna Malaysia adalah natif digital,” kata Subhashish Bose, ketua bahagian penipuan, keselamatan dan pematuhan FICO di Asia Pasifik. “Ia merupakan sebuah negara muda dari segi demografi, dengan 80 peratus penduduknya berumur kurang daripada 50 tahun. Di samping itu, kerajaan Malaysia aktif menggalakkan pembangunan dan pelaburan dalam ekonomi digital yang membentuk sekitar seperlima daripada KDNK negara. Faktor-faktor ini telah menggalakkan kumpulan pengguna yang mengutamakan ciri digital.”

Kajian ini menunjukkan bahawa pembukaan akaun digital dengan pantas menjadi suatu kebiasaan di Malaysia dengan 78 peratus daripada pengguna berkata mereka akan membuka akaun kewangan secara dalam talian.

Daripada mereka yang akan membuka akaun kewangan secara dalam talian, 65 peratus mempertimbangkan untuk melakukannya bagi akaun transaksi harian, 45 peratus untuk kad kredit dan 28 peratus untuk pinjaman peribadi.

Menerajui dorongan digital ini merupakan mereka yang berusia 25-34 tahun, dengan 76 peratus daripada mereka berkata mereka akan membuka akaun bank secara dalam talian. Angka ini menurun kepada 49 peratus apabila melibatkan pengguna berumur 45-55 tahun, namun menariknya angka tersebut meningkat semula sehingga 61 peratus bagi mereka yang berumur lebih daripada 55 tahun.

“Isi rumah Malaysia biasanya terdiri daripada berbilang generasi,” jelas Bose. “Maka, dapatan ini mungkin dapat dijelaskan dengan generasi-generasi lebih muda yang membantu datuk dan nenek mereka dengan urusan perbankan mereka, terutamanya jika mereka kurang bergerak dan tidak dapat pergi ke cawangan bank.

“Memandangkan kebergantungan pengguna terhadap perkhidmatan dalam talian meningkat sebagai respons kepada COVID-19, kami menjangkakan terdapatnya peralihan selanjutnya dari segi penggunaan dan sememangnya terdapat pemecutan dan penerimaan bagi pembukaan akaun bank secara digital. Penting agar bank-bank memeriksa dengan teliti sebarang titik geseran dalam proses permohonan mereka bagi memastikan pengguna tidak meninggalkan proses atau beralih kepada pihak pesaing,” kata Bose.

Rakyat Malaysia mengharapkan pembukaan akaun berciri digital sepenuhnya

Tinjauan ini mendapati bahawa terdapat peratusan yang besar rakyat Malaysia mengharapkan agar mereka berupaya untuk menyelesaikan semua aspek pembukaan akaun secara dalam talian atau pada telefon mereka.

Daripada pemeriksaan identiti secara tetap yang diperlukan untuk membuka akaun, 78 peratus daripada rakyat Malaysia berpendapat mereka seharusnya dapat membuktikan identiti mereka dengan mengimbas dokumen atau menyediakan swafoto, 46 peratus berharap dapat membuktikan tempat tinggal mereka tanpa beralih ke luar talian dan 40 peratus berkata mereka seharusnya dapat mewujudkan sistem biometrik seperti imbasan cap jari untuk membuka akaun.

Sekiranya semua tindakan yang diperlukan untuk menyelesaikan pembukaan akaun tidak dapat dicapai dalam sesi, hanya 45 peratus daripada responden berkata mereka akan melakukan tindakan luar talian yang diperlukan secepat mungkin manakala 23 peratus berkata mereka akan meninggalkan proses membuka akaun. Dapatan keseluruhan menunjukkan bahawa institusi-institusi kewangan yang tidak memudahkan pengalaman pembukaan akaun digital secara sepenuhnya boleh mengalami kerugian lebih 40 peratus daripada perniagaan baharu mereka.

“Terdapat kajian untuk menunjukkan bahawa hanya 6-9 peratus pemohon mengikuti setiap langkah dan menyelesaikan proses berkenaan,” kata Subhashish. “Metrik paling penting yang perlu difahami oleh eksekutif perbankan adalah perbezaan antara penyelesaian permohonan untuk permohonan yang disahkan berbanding permohonan yang tidak disahkan, serta berapa ramai pemohon yang mempunyai permohonan yang disimpan atau ditinggalkan kembali untuk menyelesaikan proses berkenaan.”

Tinjauan Perbankan Digital Pengguna FICO merupakan hasil daripada tinjauan kuantitatif secara dalam talian terhadap 5,000 orang dewasa (18 tahun ke atas) merentas 10 negara yang dijalankan bagi pihak FICO oleh sebuah syarikat penyelidikan bebas.

Latar Belakang FICOFICO (NYSE: FICO) memperkasa keputusan yang dapat membantu orang ramai dan perniagaan di seluruh dunia berkembang maju. Diasaskan pada tahun 1956 dan berpangkalan di Silicon Valley, syarikat ini merupakan pelopor bagi penggunaan analitik prediktif dan sains data untuk menambah baik keputusan operasi. FICO memegang lebih 200 paten AS dan luar negara untuk teknologi-teknologi yang meningkatkan keuntungan, kepuasan pelanggan dan pertumbuhan untuk perniagaan dalam industri perkhidmatan kewangan, pengilangan, telekomunikasi, rawatan kesihatan, peruncitan dan banyak lagi industri lain. Dengan menggunakaan penyelesaian FICO, perniagaan-perniagaan di lebih 100 negara dapat melakukan segala-galanya bermula dengan melindungi 2.6 bilion kad bayaran daripada penipuan, kepada membantu orang ramai memperoleh kredit, bagi memastikan berjuta-juta kapal terbang dan kereta sewa berada di tempat yang betul, tepat pada masanya.

Sertai perbualan di Twitter melalui @FICOnews_APAC.

FICO ialah tanda dagangan berdaftar Fair Isaac Corporation di AS dan negara-negara lain

Keywords: Banking/Financial Service Computer Software Computer/Electronics Multimedia/Online/Internet Survey, Polls & Research Data Analytics

Source: PRNEWSWIRE


Tekken Card Tournament

Anda peminat Tekken? Jika ya, anda harus muat turun permainan kad ini dan lengkapkan koleksi terulung anda. Gunakan sistem fusion untuk mendapatkan kad baru dan dapatkan kad kombo Focus, Strike dan Block bagi memastikan anda mampu mengalahkan lawan dari serata dunia. Jika anda berjaya mengalahkan lawan pada mod Worldwide Competition anda akan diberikan mata untuk menentukan ranking global, misi anda adalah untuk menjadi pemilik koleksi kad yang terhebat.

Selain itu anda juga boleh menyertai misi solo yang akan menguji kemahiran dan kehebatan taktikal anda. Setelah anda mempunyai dek kad yang anda rasakan cukup hebat, bawa dek tersebut untuk pertarungan dan lihat karakter anda bertarung dengan musuh di dalam video grafik berkualiti tinggi.

Muat Turun

Android

iOS


AppsMe, Mempelbagaikan Kandungan Atas Talian

AppsMe ialah platform siaran langsung yang memberi peluang kepada para pengguna untuk mempamerkan bakat mereka sambil menghiburkan penonton. Ia pertama kalinya dilancarkan di Taiwan pada tahun 2016. Aplikasi milik rakyat Malaysia yang disiarkan dalam Bahasa Malaysia, Bahasa Inggeris dan Bahasa Cina ini, baru sahaja dilancarkan di Malaysia.

Tidak seperti aplikasi-aplikasi lain, AppsMe memberi peluang kepada para pengguna untuk berinteraksi dengan penyiar kegemaran mereka. Para pengguna berpeluang untuk menikmati persembahan secara langsung di atas platform berkenaan sambil berinteraksi dengan para penyiar.

Aplikasi ini disediakan untuk platform iOS dan juga Android.


Full Speed Flagship Dah Nak Datang! realme X2 Pro Sokong Cip Snapdragon 855 Plus!

Bahang pelancaran realme X2 Pro semakin terasa! Hanya berbaki kurang daripada satu minggu sahaja lagi realme Malaysia bakal memperkenalkan smartphone flagship terbaru tersebut ke pasaran tempatan – dijadualkan berlangsung pada 2 Disember 2019!

Nah! realme nampaknya menambah lagi keterujaan dengan mengacah beberapa spesifikasi utama yang bakal di bawa oleh peranti tersebut – termasuk enjin dalamannya bakal dikuasakan dengan cip pemproses paling berkuasa iaitu Snapdragon 855 Plus! Wah, wah bukan kaleng-kaleng ni!

Ha! Menarik bukan? Nak tahu apa lagi kejutan lain yang bakal dibawa oleh realme untuk kali ini? Sama-sama kita tunggu pelancaran rasmi pada 2 Disember ini dan kekal bersama eRing untuk lebih info terkini!


ASUS ROG Strix SCAR II Dan Hero II Dilancarkan Bersama Aksesori ROG Yang Lain

Acara Computex 2018 yang berlangsung baru-baru ini telah menyaksikan para pemain dari seluruh negara memperkenalkan produk masing-masing. ASUS dalam segmen permainan ROG secara rasminya telah melancarkan beberapa buah produk gaming seperti komputer riba, fon kepala, tetikus, dan beberapa yang lain.

ROG Strix SCAR II merupakan sebuah komputer riba yang dibina dengan tubuh badan berasaskan logam serta kemasan Kevlar pada bahagian papan kekunci. Kombinasi warna hitam dan pelekat Kevlar (fiber tahan lasak) kelihatan garang dengan adanya lampu bar depan Aura Sync yang boleh dikastom. Sementara ROG Strix Hero II Editon pula dibina dengan bahan logam dan pelekat inspirasi bersenikan cyberpunk selain lampu bar depan juga Aura Sync.

Kedua-dua komputer riba ini direka khusus untuk permainan e-sukan terutamanya dalam Multiplayer Online Battle Arena (MOBA). ROG Strix SCAR II dan Hero II Edition dilengkapi paparan bezel nipis pertama didunia dengan kadar segar semula 144Hz dan kadar tindak balas serendah 3 milisaat. Naik taraf lain turut dilakukan pada bahagian papan kekunci dan sistem penyejuk menggunakan teknologi HyperCool. Menariknya, komputer riba ini hadir dengan multi-antenna untuk sambungan WiFi yang lebih pantas.

Gladius II Wireless ialah sebuah tetikus gaming yang versatil dengan rekaan tanpa wayar untuk memberikan prestasi yang sama seperti tetikus gaming berwayar. Ditawarkan dengan dwi sambungan tanpa wayar, ia bertindak stabil sepanjang digunakan melalui sensor pergerakan 16,000dpi. Dengan latensi Bluetooth sepantas 2.4GHz, ia sebuah tetikus yang biasa dimiliki para pemain profesional. Lampu pada logo jenama ini juga boleh dikastom mengikut citarasa pengguna.

Balteus Qi berfungsi sebagai pad tetikus yang didatangkan dengan lampu RGB Aura Sync dan pad pengecasan tanpa wayar. Berukuran 370mm lebar dan 320mm panjang, ia boleh menempatkan tetikus untuk dicas semula dan pad berlampu boleh laras.

Fon kepala yang berkualiti tinggi mampu memberikan keseronokan berganda kepada pemain. Oleh itu, ROG Delta ialah sebuah fon kepala Hi-Fi bergred tinggi yang menawarkan kualiti suara yang jernih dan lebih terperinci. Keupayaan Delta mampu memastikan pengguna menerima tumpuan yang lebih baik berbanding fon kepala yang lain. Sama seperti produk-produk lain diatas, fon kepala ini juga dilengkapi lampu RGB boleh kastom. Berat badan yang ringan tidak lain dan tidak bukan sangat selesa dipakai malah turut hadir dengan bicu USB Type-C yang boleh disambungkan pada telefon pintar gaming ASUS ROG.


Siri Realme Kini Boleh Didapati Melalui 500 Kedai Fizikal Rasmi Di Seluruh Malaysia!

Berikutan kejayaan besar yang dicapai pada awal bulan ini, sub jenama OPPO iaitu Realme hari ini mengumumkan satu lagi berita gembila buat seluruh rakyat Malaysia!

Realme memaklumkan bahawa telefon pintar terbaharu mereka – Realme 2, Realme 2 Pro dan Realme C1 kini boleh didapati melalui 500 kedai fizikal rasmi di seluruh Malaysia bermula 24 November 2018!

Antara kedai fizikal rasmi mereka termasuklah Direct D, Mobile To Go, Seven Mobile, One Digital, Fix Express dan banyak lagi. Harga yang ditawarkan pula adalah seperti berikut :

Kini, orang ramai boleh nikmati sendiri kehebatan yang ada pada telefon pintar siri Realme di samping berpeluang menyentuh dan merasa peranti tersebut. Tunggu apa lagi? Jangan lupa beli okay! Maklumat lanjut , klik DI SINI.

_________________________________________________________________

Baca juga :


Adakah Benar Siri Samsung Galaxy S21 Bakal Dilancar Pada 14 Januari Tahun Hadapan??

Ada ura-ura menyatakan bahawa tarikh pelancaran peranti siri Samsung Galaxy S21 bakal berlangsung pada 14 Januari tahun hadapan??

Hal ini telah didedahkan menerusi satu tweet menerusi akaun daripada Jon Prosser.

Jika benar tarikh ini, ia telah membuat kelainan apabila ia memperkenalkan peranti ini lebih awal berbanding model-model siri S terdahulu.

Berkemungkinan varian yang terdapat bagi siri peranti ini adalah Galaxy S21, S21+ dan S21 Utra!!


HUAWEI MateBook D14 Versi Pemproses Intel Kini Rasmi – Dijual Pada Harga RM3399 Bermula 26 Februari Ini!!

HUAWEI mengumumkan pelancaran MateBook D14 versi pemproses Intel baru, yang akan mula dijual di Malaysia pada 26 Februari, dengan harga RM3399.

Dari segi penampilan, versi Intel MateBook D14 ini mirip dengan versi AMD sebelumnya. Ia juga dilengkapi dengan paparan 14″ dengan resolusi 1920 × 1080. Bagi konfigurasi teras, ia berbeza. Ia adalah generasi kesepuluh Pemproses Intel i5, kad Grafik MX250 dan 512GB NVMe PCIe SSD, berat badan hanya 1.38kg, agak nipis dan senang dibawa.

Bagi jangka hayat bateri, ia dapat menyediakan hingga 13 jam penggunaan, dan dilengkapi dengan teknologi pengecasan pantas. Ia dapat mengecas sekitar 50% dalam setengah jam dengan pengecas USB-C. telefon dan komputer.Gunakan telefon bimbit di komputer.

HUAWEI MateBook D 14 berharga RM3399. Pengguna yang membelinya boleh mendapatkan tetikus Bluetooth HUAWEI bernilai RM249. Pengguna yang berminat boleh membelinya melalui laman web rasmi HUAWEI atau Shopee pada 26 Februari!


Langganan Auto-Tune® Baharu Bawa Alat Produksi Vokal Kualiti Profesional kepada Orang Ramai

Auto-Tune Unlimited kini tersedia pada harga $24.99 sebulan untuk peningkatan tanpa had.

SANTA CRUZ, California, 18 Ogos 2020 /PRNewswire/ — Antares Audio Technologies, pencipta Auto-Tune® dan peneraju global dalam pembetulan nada dan kesan vokal, memperkenalkan Auto-Tune Unlimited, suit produksi vokal yang pertama seumpamanya, yang tersedia secara ekslusif melalui langganan.

Penawaran langganan istimewa menjadikan keseluruhan suit alat produksi vokal profesional Antares lebih mudah diakses bagi pencipta kandungan di setiap peringkat kemahiran. Diiktiraf dengan meluas sebagai alatan paling penting bagi menghasilkan vokal yang tiada cela, Auto-Tune telah membantu pemuzik, penerbit, dan pereka suara mengekspresikan suara terbaik mereka selama lebih 20 tahun.

Selain Auto-Tune, suit ini turut merangkumkan penjana harmoni automatik, pemodelan mikrofon, kesan gred profesional yang lain, serta peningkatan percuma tanpa had dan akses pilihan pemalam baharu daripada Antares.

“Dengan pelancaran Auto-Tune Unlimited, kami telah menyediakan set lengkap alatan produksi vokal terbaik kami menerusi langganan bulanan yang mampu dimiliki. Jika anda bekerja dengan audia untuk muzik, permainan, audio siar, atau pasca-produksi, Auto-Tune Unlimited memberikan anda alat profesional yang diperlukan.” ~ Steve Berkley, Ketua Pegawai Eksekutif, Antares Audio Technologies

Auto-Tune Unlimited  boleh dilanggani dengan harga USD$24.99/sebulan dengan komitmen minimum 2 bulan atau langganan prabayar tahunan dengan harga USD$249.90/setahun.

Langganan Auto-Tune Unlimited termasuk pemalam berikut:

Auto-Tune Unlimited juga termasuk kelebihan berikut:

Untuk mereka yang mahukan sampel tawaran Auto-Tune Unlimited, percubaan percuma 14-hari disediakan. Ketahui lebih lanjut di sini.

Latar Belakang Antares Audio Technologies Antares Audio Technologies (Auto-Tune) ialah pembangun dan standard industri muzik terkemuka untuk pembetulan nada dan pemprosesan vokal. Selama lebih 20 tahun, Auto-Tune® telah mengubah studio, pentas, dan peranti untuk artis, jurutera, dan penerbit merentas semua genre. Selain Auto-Tune, Antares menawarkan rangkaian produksi vokal yang mantap yang merangkumi pengesanan nada dan skala, pemodelan mikrofon/vokal, pengharmonian, dan kesan vokal lain yang tersedia melalui lesen atau langganan yang berterusan. Pemalam Auto-Tune serasi dengan semua DAW terkemuka dan antara muka audio. Ketahui lebih lanjut di www.autotune.com.

Hubungan: Zeynep YasarPegawai Seranta Kanan: rock paper scissors, inc.marketing@antarestech.com Tarikh Siaran: 8/17/20

Video – https://www.youtube.com/watch?v=KK5qPxqGYu8Foto – https://ering.com.my/wp-content/uploads/2020/08/langganan-auto-tune-baharu-bawa-alat-produksi-vokal-kualiti-profesional-kepada-orang-ramai.jpg

Keywords: Computer Software Computer/Electronics Entertainment Music New products/services

Source: PRNEWSWIRE


[ Tutorial ] Cara Memuat Turun Data Di Dalam Akaun Facebook Anda

Umum mengetahui bahawa Facebook merupakan aplikasi media sosial yang popular dalam kalangan masyarakat khususnya. Pelbagai gambar dan video boleh dimuat turun bagi tatapan dan sebagai platform simpanan dalam mengabadikan kenangan.

Namun kebimbangan pengguna berlaku apabila mereka ingin menutup akaun Facebook milik mereka. Adakah segala gambar, video dan sebagainya yang dimuat naik akan turut dipadam atau kita boleh memuat turun kesemuanya kembali.

Jangan bimbang, kerana anda boleh memuat turun semua data yang telah dimuat naik di akaun Facebook. Berikut adalah langkah-langkah yang anda boleh lakukan bagi mendapatkan kembali data tersebut.

1) Log Masuk kemudian tekan pada menu tetapan. Anda akan dapat melihat pilihan di sebelah kanan anda iaitu ‘Maklumat Facebook Anda’.

2) Tekan pilihan ‘Maklumat Facebook Anda’ dan kemudian pilih ‘Muat turun Maklumat Anda’.

3) Anda akan dibawa ke page ‘Muat Turun Maklumat Anda’, tekan ‘Fail Baharu’ dan anda akan dapat lihat beberapa kotak pilihan seperti ‘Julat Tarikh’, ‘Format’ dan ‘Kualiti Media’. Pilihan-pilihan ini bertujuan untuk memudahkan anda memilih data yang ingin dimuat turun.

4) Tetapkan dari tarikh bila data yang ingin dimuat turun, format yang diperlukan dan kualiti media yang ingin dimuat naik kemudian klik cipta fail.

5) Anda mungkin perlu menunggu beberapa minit bagi sistem untuk mendapatkan maklumat yang diperlukan.

6) Setelah langkah tersebut dilaksanakan, akan muncul ‘Fail Tersedia’ di sebelah butang ‘Fail Baharu’. Butang Download tidak akan muncul buat seketika kerana memerlukan masa sekurang-kurangnya 1 jam untuk mengumpulkan kesemua data yang diinginkan.

7) Notifikasi bahawa fail sudah tersedia akan muncul setelah Facebook berjaya mengumpulkan maklumat yang diperlukan. Anda sudah boleh memuat turun fail tersebut yang dihantar dalam format ZIP.

8) Anda dinasihatkan untuk menyimpan data yang dimuat naik di dalam external hardisk, Google Drive atau DropBox.

Jadi jangan bimbang kerana anda kini boleh memuat turun segala data yang anda simpan di dalam akaun Facebook anda.


IKEA Store

Ingin membuat senarai barang terlebih dahulu sebelum membeli di IKEA? Apa kata anda muat turun sahaja aplikasi IKEA Store yang ditawarkan secara percuma. Ia memudahkan anda melihat dan menyenaraikan barang-barang yang ingin dibeli tanpa perlu membuang banyak masa. Selain menyediakan mengimbas kod QR yang boleh diimbas untuk mendapatkan maklumat mengenai produk tersebut, aplikasi ini juga akan memaparkan barang-barang yang sedang mengadakan promosi.

Rancang pembelian anda dengan fungsi ‘Plan Trip’, di mana IKEA Store akan mencari kedai IKEA berdekatan dengan berdasarkan kepada lokasi semasa anda. Lebih menarik lagi, anda boleh mendaftar ke akaun ‘IKEA FAMILY’ untuk mendapatkan diskaun hebat ketika membeli di IKEA.

Muat Turun


[RASMI] 17 Julai 2018, Tarikh Pelancaran OPPO Find X Di Malaysia

Bagi yang menanti kedatangan OPPO Find X di pasaran tempatan, anda boleh menarik nafas lega kerana OPPO Malaysia hari ini telah mengumumkan pelancaran rasmi Find X yang bakal berlangsung pada 17 Julai 2018.

Seperti yang diketahui, OPPO Find X dipadankan skrin penuh bersaiz 6.4-inci OLED dengan resolusi FHD+. Penggambaran dwi-kamera utama 20MP + 16MP dan kamera swafoto 25 MP turut dilengkapi sensor 3D untuk ciri Omoji dan ciri Face Unlock.

Selain dikuasakan oleh pemproses Snapdragon 845, peranti canggih ini diserikan bersama RAM 8GB dan storan sebesar 256GB. Sumber kuasa pula berkapasiti sebesar 3,730mAh yang menyokong pengecasan pantas VOOC.

OPPO Find X dioperasikan sistem antaramuka Color OS berlandaskan Android 8.1 Oreo yang menyokong AI (kecerdasan buatan) untuk lebih efisyen.


Panduan Hadiah Musim Cuti: Berikan Hadiah Hubungan Musim Perayaan ini dengan Kamera Web Berkualiti Tinggi Inovatif PAPALOOK

LOS ANGELES, 19 November 2020 /PRNewswire/ — Memandangkan musim perayaan semakin menghampiri, PAPALOOK, pakar kamera web terkemuka dalam industri yang berusaha untuk menghubungkan orang ramai dengan teknologi, telah melancarkan panduan hadiah musim cutinya untuk mereka yang ingin memberi hadiah kepada insan tersayang. Dalam tempoh waktu yang mana ramai yang menggunakan teknologi video untuk bekerja dan bermain lantaran pandemik ini, kamera berkualiti tinggi merupakan pilihan hadiah yang ideal bagi musim cuti ini.

Holiday Gift Guide: Give the Gift of Connection this Festive Season with PAPALOOK’s Innovative High-quality Webcams

Sebagai salah satu penyedia kamera web terkemuka di dunia dengan teknologi sensor serta AI yang utama dalam industri, kamera web 1080P HD penuh PAPALOOK sangat sesuai untuk penstriman langsung, persidangan video dan penghasilan kandungan dalam talian. Cadangan utama daripada PAPALOOK untuk musim perayaan ini termasuk kamera web AF925, PA452 dan PA552 PAPALOOK yang turut disediakan di kedai-kedai Staples.

Sebagai salah satu produk terlaris PAPALOOK, kamera web 1080p HD AF925 PAPALOOK ideal untuk memperhebatkan detik-detik indah dan merakam kandungan video dalam talian. Dilengkapi dengan kanta kaca HD penuh untuk kejelasan dan perincian yang menakjubkan, AF925 membolehkan pengguna membuat panggilan skrin luas, serta merakam dan menstrim video 1080p HD realistik pada 30fps. Dengan fokus auto yang pantas dan tepat serta imbangan cahaya rendah automatik, pengguna juga dapat menikmati rakaman berdefinisi tinggi yang luar biasa tajam dalam setiap persekitaran. Kamera web tersebut juga menampilkan reka bentuk lipat-dan-bawa, pemutar ayun 360 darjah.

Sementara itu, kamera web PA452 menghasilkan video 1080p HD lancar dan realistik pada 30fps untuk perbualan di Skype atau Zoom secara bersemuka, rakaman YouTube atau mengambil gambar. Menampilkan CMOS Sensor kiraan-piksel tinggi dengan apertur super besar 2.0 dan kanta kaca optik bersalut-filem 5-lapisan, PA452 memastikan tangkapan yang berkualiti tinggi, walaupun dalam keadaan pencahayaan 5 luks.

Hadiah terbaik untuk mereka yang ingin bersiaran langsung seperti ahli profesional, PA552 merupakan kamera web profesional utama untuk penyiaran. Mempunyai kanta fokus-tetap, kamera web tersebut memberi penghasilan semula imej wajah dan pamer-warna terbaik serta menerima pakai teknologi penghasilan semula potret canggih untuk penyiaran yang realistik. Cincin lampu pembantu boleh laras berbilang langkah menawarkan pencahayaan kualiti studio yang sekata dan lebih cantik serta menyingkirkan bayang-bayang gelap, manakala kanta kaca CMOS 5-lapisan dan 1080p HD penuh menangkap imej menakjubkan dan video ‘fluid’ pada 30fps.

Dilengkapi dengan mikrofon pembatalan hingar automatik, pengguna dapat menikmati kualiti bunyi yang terang dan jelas, hanya dengan menghubungkan kamera web PA452, AF925 atau PA552 melalui USB.

Latar Belakang PAPALOOK

PAPALOOK ialah pencipta bagi barangan elektronik inovatif termasuk kamera web 720P/1080P dan 4K. PAPALOOK menyediakan “Kualiti Video Lebih Baik” untuk generasi-generasi pengguna kamera web yang bijak pada masa lalu, masa kini dan masa depan. Untuk maklumat lanjut, lihat laman sesawang di: www.papalook.com

Keywords: Computer/Electronics Consumer Electronics Office Products Computer Accessories

Source: PRNEWSWIRE


RESTOK LAGI! OPPO R17 Pro Kini Telah Datang Kembali

RESTOK LAGI!!! Sempena menyambut ketibaan OPPO R17 Pro dalam warna Emerald Green, OPPO Malaysia mengambil peluang ini dengan mengumumkan bahawa pihaknya telah restok kembali peranti tersebut untuk pasaran tempatan.

Bagi yang berminat, R17 Pro kini sudah boleh didapati pada harga RM 2,699 melalui kedai-kedai konsep rasmi OPPO berdekatan anda. Anda juga boleh membelinya secara atas talia di Lazada, Senheng, SenQ  dan Celcom Blue Cube.

______________________________________________________________________

Artikel Berkaitan :


Pertama Di Malaysia, Maxis Lancarkan Usage-Based Internet Bagi Meningkatkan Produktiviti & Kecekapan Kos

Maxis , Maxis menawarkan Usage-Based Internet, Direct Internet Access bayar per-penggunaan (DIA) pertama di Malaysia, yang memungkinkan perniagaan memiliki fleksibiliti yang mereka perlukan untuk memaksimumkan produktiviti dan kecekapan kos. Tawaran ini sesuai dengan keadaan norma baharu sekarang.

Maxis Usage-Based Internet disampaikan dengan pengalaman berbeza melalui Software Defined Programmable Network yang pertama di Malaysia, yang diperakui oleh MEF (Metro Ethernet Forum) 3.0. Programmable Network ini membolehkan perniagaan untuk mengukur permintaan kapasiti dengan andal untuk memenuhi keperluan lingkungan IT yang berubah dengan cepat sambil beroperasi pada prestasi tinggi yang konsisten.

Untuk perniagaan dengan penggunaan Internet yang berubah pada waktu puncak dan luar waktu puncak, atau organisasi yang mempunyai pusat data dan keperluan pengehosan yang besar, ini adalah cadangan yang ideal untuk memperkasakan perniagaan dengan automasi rangkaian masa nyata dan pandangan pintar.

Mengapa Maxis Usage-Based Internet adalah pilihan yang lebih bijak

Dengan Usage-Based Internet Maxis dan Malaysia yang pertama, perniagaan hanya perlu membayar untuk penggunaan sebenar, dan dapat menjimatkan kos operasi hingga 50% atau lebih, memastikan nilai yang lebih baik tanpa kos yang tidak produktif (iaitu ketika kakitangan bekerja di luar pejabat). Selain itu, mereka dapat menikmati lebar jalur tiga kali lebih banyak untuk peningkatan prestasi dan pengalaman. Oleh kerana Usage-Based Internet menggunakan rangkaian yang siap-awan, pelanggan pada dasarnya menyediakan  perniagaan mereka untuk mendepani pertumbuhan digital pada masa hadapan.

Dengan model yang fleksibel dan berskala, ada juga pilihan untuk peningkatan yang lancar sehingga perniagaan dapat memenuhi permintaan yang berubah dengan lebih cepat, di samping mereka terus menikmati penjimatan. Yang penting, Usage-Based Internet disokong oleh Programmable Network Maxis untuk kesalinghubungan gred perniagaan, serta Maxis Managed Services dan sokongan 24/7 oleh pasukan teknologi Maxis.

Maxis DIA adalah penyelesaian tetap khusus yang menawarkan Internet berkelajuan tinggi tanpa gangguan untuk perniagaan menjalankan komunikasi kritikal misi dengan kesalinghubungan yang konsisten dan boleh dipercayai, serta fleksibiliti untuk meningkatkan lebar jalur ketika dan bila diperlukan.

Untuk mengetahui lebih lanjut mengenai Maxis Usage-Based Internet atau untuk mendaftar pelan, sila kunjungi https://business.maxis.com.my/fixed/usage-based-internet/


MWC 2018 : Nokia “Pisang” Dilancarkan Dengan Sokongan 4G Dan Aplikasi Sosial

Kita masih tidak lupa khidmat peranti Nokia suatu ketika dahulu. Sehingga kini kita masih merindukan telefon Nokia dengan rekaan ikoniknya. Untuk zaman moden ini, Nokia tampilkan Nokia 8110 4G di acara MWC 2018.

Bagi yang sudah menonton filem ‘The Matrix’ pada tahun 1999, anda mesti pernah ternampak telefon ini didalam satu babak aksi filem tersebut. Ya! Nokia melancarkan model ini semula tetapi kini dengan sokongan 4G dan skrin berwarna. Lebih menariknya, permainan Snake masih dikekalkan dengan antaramuka baharu. Selain itu, aplikasi pra pasang dimuatkan dengan Google Assistant, Google Maps, Twitter, Facebook, dan Facebook Messenger.

Walaupun terdapat ciri-ciri baharu, telefon ini tidak menyediakan kamera swafoto sebaliknya hanya menawarkan kamera belakang 2 Megapiksel. Menerusi paparan QVGA 2.4-inci, ia juga dikuasakan cip Snapdragon 205, storan 4GB, dan kebolehan untuk Wifi Hotspot. Dengan bateri sebesar 1,500mAh dan sistem operasi Smart Feature OS, telefon ini berupaya menjanjikan jangka hayat bateri sehingga 9 jam untuk panggilan VoLTE dan 48 jam untuk memainkan muzik menerusi bicu audio.

Buat masa ini, tiada pengumuman dibuat untuk pasaran Malaysia, tetapi akan dijual bermula Mei depan dengan tanda harga bermula €80 (kira-kira RM385). Nokia 8110 4G didatangkan dengan dua varian iaitu satu SIM dan dwi-SIM.


Bateri Besar! Skrin Besar! Storan Besar! Daripada hanya RM799, Korang Boleh Dapat Semua Ni Pada Siri HUAWEI Y9…

Wuhuhu! Yang ditunggu-tunggu sudah muncul, HUAWEI Y9s kini bertemu peminat! Spesifikasi semua hebat-hebat belaka oi! Jaga-jaga korang…Phone ni pasti menggegarkan barisan smartphone kelasnya dengan ciri-ciri dan fungsi-fungsi yang mantap – termasuklah bateri besar! Skrin besar!

Tak cukup dengan tu, storan pun besar woi! Eh, biar betul? Haaa, tak percaya lah tu kan. Korang kena percaya, sebab penulis pun dah cuba sendiri – sejujurnya memang seronok dan hebat! Pasti ramai tertanya-tanya memang mantul sangat ke phone ni? Okay, jom penulis share dengan korang pasal phone ni, let’s go!

Teruja dan selesa! Itu yang penulis mampu gambarkan sewaktu berpeluang mencuba sendiri phone ni. Eh, nampak macam over kan? Haha! Tapi itulah kebenaran. Sebab, peluang ini ternyata memberikan pengalaman baharu buat penulis – ternyata berbeza daripada yang lain.

Lebih besar skrin, lebih banyak kandungan! Kalau korang nak tahu, skrin HUAWEI Y9s bersaiz 6.59 inci FHD+ dengan paparan penuh tanpa ‘notch’. Hmm…sepanjang penggunaan penulis berasa puas menikmati ruang yang banyak pada smartphone ini untuk melihat kandungan video serta mesej dengan efektif. Senang cakap – pada yang kaki drama macam penulis tu, korang kena beli phone ni sebab memang best dan puas hati!

Tambahan pula, korang pun boleh tengok kandungan dalam satu binkai tanpa kerja menatal (scroll) yang menganggu – so memang boleh fokus pada kandungan dengan lebih lama misalnya ketika membaca artikel yang agak panjang. Apa? Suka membaca dalam gelap? Korang pun boleh relax je sebab smartphone ni ada perlindungan TUV untuk keselamatan mata di mana sangat membantu ketika membaca dalam gelap.

Perkara seterusnya yang menambah keterujaan penulis adalah sokongan bateri yang besar! Besar dan besar! Aha! Bateri ni sememangnya amat membantu dalam urusan seharian penulis – nak nak pula penulis jenis yang malas nak bawa powerbank ke mana-mana. Beratlah katanya! So, Dengan HUAWEI Y9s yang membawakan bateri kapasiti 4,000 mAh (menerusi USB-C) memang penyelematlah! Fuh!

Lagi hebat, bateri ini berupaya mempersembahkan prestasi menakjubkan – mampu bertahan mencecah 2 hari. Ini bukan propa ya! Ini adalah kebenaran. Jadi, ternyata ia memuaskan jika dilihat daripada aspek baterinya , ditambah pula harganya yang berbaloi iaitu RM999 – maka tidak keterlaluan jika dikatakan ia sebuah smartphone terbaik ketika ini.

Satu lagi yang menarik perhatian penulis mengenai HUAWEI Y9s adalah sokongan memori yang tidak berpenghujung – di mana ia diselitkan dengan persediaan 6GB RAM dan storan dalaman 128GB ROM. Penulis merasakan sokongan kapasiti memori ini memberikan pengalaman yang tiada tandingan – tambahan pula penulis jenis yang gemar mengambil gambar.

Apa lagi best, HUAWEI Y9s bukan sahaja boleh dikategorikan sebagai ‘penyemat kenangan yang baik’ – bahkan ia juga sesuai untuk di kaki gamers mobile. Kenapa? Sebabnya, HUAWEI Y9s dibenamkan dengan sokongan GPU Turbo 3.0 bersama pemproses yang baik iaitu cip Kirin 710F. Percayalah! Jangan risau bab prestasinya, confirm mantap! Super mantap – no more lag! TERBAIK!

Ha, tak kalah menarik! Kamera HUAWEI Y9s juga memiliki prestasi luar biasa yang sangat baik. Peranti ini dibekalkan dengan tiga kamera utama – 48MP (utama) + 8MP (Ultra Wide Angle) + 2MP (Bokeh) dan mengiringinya adalah 16MP Auto Pop-up kamera selfie. Pengalaman mengguna kemera phone ini membuatkan penulis berasa seakan-akan photographer professional ketika menangkap gambar. Sebab, kualitinya memang menarik!

Terbaik bukan? Korang okay ke tak tu? Hehe! Apa? Tak puas lagi? Nak tahu spesifikasi lain? Okay! Let’s check this out!

Bagi yang berminat, HUAWEI Y9s ditawarkan pada harga RM999 dan ketersediaan adalah bermula HARI INI. Setiap pembelian didatangkan dengan hadiah menarik berupa HUAWEI Band 4 (bernilai RM139) yang boleh ditebus melalui Member Center.

Sebagai pilihan, korang juga boleh dapatkan HUAWEI Y9 Prime pada harga baharu RM799 sahaja! Tunggu apa lagi? Dapatkan menerusi laman rasmi HUAWEI Store, atau kunjungi HUAWEI Experiences Store berdekatan korang, hari ini juga!

**Advertorial daripada HUAWEI Mobile


Nikmati Potongan Sehingga 60% Untuk Peranti vivo Terpilih Sempena ‘Shopee 7.7 Orange Madness’

PROMOSI! PROMOSI! PROMOSI! Sempena kempen Shopee 7.7 Orange Madness, vivo kini menawarkan promosi hebat untuk semua – penjimatan sehingga 60% untuk sejumlah produk terpilih.

Promosi bermula SEKARANG – 7 Julai 2019. Sepanjang promosi berlangsung, anda boleh membeli pelbagai peranti idaman dengan harga rendah. Antaranya, vivo NEX berharga RM1,699 (harga asal : RM2,799), Vivo V11i berharga RM799 (harga asal : RM1,299) dan banyak lagi!

vivo juga menawarkan promosi menarik lain seperti setiap pembelian minima RM100 layak menikmati baucar bernilai RM10. Anda juga layak mendapat baucar bernilai RM25 dengan setiap perbelanjaan minimum RM500. Seterusnya, setiap pembelian berjumlah RM1,100 pula bakal menerima baucer bernilai RM100.

Menarik bukan? Aha! Jadi…Tunggu apa lagi!? Jom borong sakan! Jangan terlepas! Rugi tau siapa tak grab harga sale terlajak murah ni! Maklumat lanjut layari, vivo Malaysia.


LTI dan IBM Mengembangkan Hubungan Global untuk Membantu Organisasi Mempercepatkan Transformasi Digital dengan Awan Hibrid

– LTI dan IBM merancang untuk mewujudkan pusat kecemerlangan bagi mengintegrasi penyelesaian dengan pelanggan

MUMBAI, India, 15 Januari 2021 /PRNewswire/ — Larsen & Toubro Infotech (BSE: 540005) (NSE: LTI), sebuah syarikat perundingan teknologi dan penyelesaian digital global merancang untuk mengembangkan hubungan global yang terjalin selama bertahun-tahun dengan IBM (NYSE: IBM) bagi membantu perniagaan melakukan transformasi operasi mereka melalui penggunaan awan hibrid terbuka. Melalui pusat yang dicadangkan, LTI akan membantu pelanggan mereka memindah dan memodenkan aplikasi perniagaan teras yang memanfaatkan platform awan hibrid terbuka IBM yang dibina pada Red Hat OpenShift.

LTI telah membangunkan penyelesaian yang sedia digunakan oleh industri menggunakan keupayan awan hibrid dari IBM termasuk Awan Pak untuk Data dan Awak Pak untuk Automasi serta penawaran yang mengintegrasikan penyelesaian IBM Watson untuk membantu pelanggan mengautomasi dan menjadikannya selamat serta mengemaskini proses dan aplikasi perniagaan mereka. Ini merangkumi iDigitalization untuk mengautomasikan aliran kerja dan mendigitalkan proses perniagaan perusahaan, iMaximize untuk membantu memodenkan landskap integrasi perusahaan dengan pemecut prabina, dan Make-the-Shift untuk membantu pembaikpulihan legasi beban kerja.

Sebagai sebahagian daripada hubungan ini, LTI dan IBM merancang untuk mewujudkan sebuah pusat kecemerlangan di Bengaluru (India) pada tahun 2021. Pusat ini akan menawarkan rangkaian komprehensif IBM yang merangkumi penyelesaian Awan, Automasi, Integrasi, Data & Kecerdasan Buatan (AI) untuk merangsang inovasi. IBM merancang untuk menyediakan latihan kepada pekerja LTI untuk memudahkan bengkel penciptaan dan pembangunan penyelesaian IBM untuk pelanggan LTI.

Sudhir Chaturvedi, Presiden Jualan dan Ahli Lembaga Eksekutif, LTI berkata, “Beberapa organisasi terkemuka di dunia mempercayai LTI sebagai rakan kongsi pilihan untuk melaksanakan transformasi digital dan memodenkan landskap teknologi sedia ada mereka. Kami sedang memperluaskan hubungan kukuh kami dengan IBM supaya para pelanggan boleh memulakan persekitaran awan hibrid dengan lancar, menggunakan automasi dan Integrasi yang terbaik.”

Evaristus Mainsah, Pengurus Besar Hybrid Cloud and Edge Ecosystem IBM,  berkata, “Kami berharap untuk mengembangkan kerjasama kami dengan LTI bagi membantu pelanggan di seluruh industri melakukan migrasi dan memodenkan beban kerja misi kritikal mereka dengan memanfaatkan penyelesaian awan hibrid IBM yang selamat dan terbuka. Pengetahuan domain yang mendalam oleh LTI berserta tawaran awan hibrid terbuka dan Awan Pak IBM yang dikuasakan oleh Red Hat OpenShift, boleh membantu perusahaan mempercepatkan transformasi digital mereka.”

LTI ialah Rakan Kongsi Perniagaan Platinum IBM dan merupakan sebahagian daripada Ekosistem Awan Hibrid IBM. Inisiatif ekosistem IBM menyokong rakan kongsi yang berbagai sama ada mereka membina, memberi perkhidmatan atau menjual semula teknologi dan platform IBM serta membantu pelanggan untuk mengurus dan memodenkan beban kerja dengan Red Hat OpenShift bagi setiap persekitaran awan termasuk awan awam IBM. Red Hat OpenShift ialah platform Kubernetes perusahaan terkemuka dalam industri. Awan awam IBM merupakan awan awam untuk perniagaan, yang paling selamat dan terbuka di industri. Dengan penerajuannya dalam keselamatan, keupayaan gred perusahaan dan sokongan untuk teknologi sumber terbuka, awan awam IBM direka untuk membezakan dan meningkatkan keupayaan awan hibrid untuk beban kerja perusahaan.

Pernyataan tentang hala tuju IBM dan harapannya adalah tertakluk pada perubahan atau pembatalan tanpa notis dan mewakili matlamat dan objektif sahaja.

Tentang LTI

LTI (NSE: LTI) ialah sebuah Syarikat perundingan teknologi dan penyelesaian digital global yang membantu lebih 400 pelanggan berjaya dalam dunia yang menumpu. Dengan operasi di 32 buah negara, kami berusaha keras untuk pelanggan kami dan mempercepatkan transformasi digital mereka dengan platform Mosaic LTI yang mendayakan perjalanan mudah alih, sosial, analitik, Internet Benda dan awan mereka. Ditubuhkan pada 1997 sebagai syarikat subsidiari Larsen & Toubro Limited, warisan unik kami memberi kami kepakaran dunia nyata yang tiada tandingannya untuk menyelesaikan cabaran perniagaan yang paling kompleks dalam semua industri. Setiap hari, pasukan kami yang terdiri daripada lebih 32,000 warga LTI membolehkan pelanggan kami meningkatkan keberkesanan operasi perniagaan dan teknologi serta memberikan nilai kepada pelanggan, pekerja dan para pemegang saham mereka. Untuk maklumat lanjut, sila layari www.lntinfotech.com atau ikuti kami di @LTI_Global

Maklumat lanjut :

Berhubung dengan LTI :

Keywords: Computer Software Computer/Electronics Outsourcing Businesses Contracts New products/services

Source: PRNEWSWIRE


Reviu Eksklusif:  Acer Swift 3 Tampil Dengan Kad Grafik i7 & iRIS Xe Generasi Ke-11!!! – Dijual Pada Harga RM4199 Sahaja!!

Admin percaya semua orang telah melihat ulasan komputer riba ultra ringan Acer Swift 3X, betul? Kad grafik Intel iRIS Xe MAX generasi baru dan kombinasi dengan Intel Core i7 generasi ke-11 pastinya peranti yang kuat untuk penyuntingan gambar dan video. Tetapi, jika korang rasa RM4599 agak mahal dan tidak memerlukan prestasi grafik yang terlalu baik, korang boleh lihat versi yang lebih murah- Acer Swift 3 (2021).

Walaupun Swift 3 tidak ada konfigurasi yang begitu hebat seperti Swift 3X, tetapi konfigurasi Swift 3 sebenarnya cukup kuat. Ketebalan Swift 3 hanya 15.95mm dan beratnya hanya 1.2kg. Oleh itu, peranti ini lebih nipis daripada penampilan Swift 3X. Peranti ini dilengkapi dengan cip Intel Core i7 generasi ke-11, kad grafik Intel iRIS Xe, skrin FHD IPS 14 inci dengan bezel ultra-sempit di kedua-dua belah sisi, teknologi sambungan Thunderbolt 4, 13 jam kuasa + pengecasan pantas yang dapat bertahan selama 4 jam penggunaan setelah pengisian 30 minit dan dimuatkan dengan aplikasi Office Home & Student 2019! Harga Swift 3X hanya bermula dari RM3299, yang jauh lebih murah tanpa penurunan prestasi yang ketara. Jom kita lihat prestasinya dalam semua aspek!

Harga: RM4199

Bahagian depan Swift 3 dilengkapi dengan skrin IPS LCD FHD (1920 × 1080) 14 inci yang sama dengan Swift 3X. Permukaannya merupakan matte yang menahan pantulan silau. Batas kiri dan kanan agak nipis, dan nisbah skrin-ke-badan ialah 84%.

Sudah tentu, terdapat juga teknologi Acer Color Intelligence dan Acer ExaColor yang dapat mengurangkan keletihan mata dengan berkesan dan meningkatkan kontras warna.

Skrin ini juga menyokong streaming video HDR dengan mod perlindungan mata yang terang dan anti cahaya biru yang mencukupi. Korang akan rasa selesa sama ada untuk kerja, belajar atau hiburan!

Cip Intel Core i7-1165G7 Generasi Ke-11 + Intel iRIS Xe Kad Grafik Yang Terkuat

Cip tengah Swift 3 adalah sama dengan Swift 3X. Peranti ini juga menggunakan Intel Core i7-1165G7 terbaru yang berdasarkan proses pengeluaran SuperFin 10nm (setanding dengan siri AMD 7nm Ryzen 4000), 4 teras dan 8 utas, memastikan 2.8GHz sebagai asas dan 4.70GHz merupakan Max Turbo yang tertinggi. Kedua-dua CPU dan GPU dapat menyesuaikan  12MB dalam Intel Smart Cache. Julat operasi ditentukan antara 12-28W dan menjana haba yang minimum, memang direka khas untuk pemproses komputer riba ultra nipis!

Di samping itu, peranti ini juga menambah sokongan untuk mempercepat perkakasan AI, Thunderbolt 4 / USB 4 dan Wi-Fi 6!

Perbezaan antara Swift 3X dan Swift3 ialah kad grafik GPU. Swift 3 menggunakan Intel iRIS Xe tanpa MAX yang sedia ada dalam dalam cip i7. Max Turbonya ialah 1350MHz (MAX adalah 1640MHz), dan prestasinya lebih baik daripada yang lama. Prestasinya dua kali lebih pantas daripada Ice Lake Iris Plus G7, dan agak sama dengan prestasi kad grafik MX350. Walau bagaimanapun, dengan kekurangan memori grafik dan sokongan pemandu, Intel iRIS Xe kurang sesuai untuk permainan yang berat. Dari segi kad grafik sendiri, iRIS Xe pasti mempunyai lebih banyak kelebihan daripada kad grafik yang sedia ada dalam AMD Ryzen 7 4800U!

Ujian pembesar suara

Pembesar suara Swift 3 terletak di sisi kiri dan kanan bawah. Korang tidak perlu bimbang bahawa kelantangannya tersekat ketika desktop letak rata kerana sisi pembesar suara dilengkapi dengan rekaan yang busur sedikit. Dengan rekaan ini, suara akan melantunkan ke atas melalui desktop. Setelah menguji, pembesar suara Swift 3 agak lantang. Secara amnya, pembesar suaranya cukup untuk menonton filem atau mendengar muzik.

Walau bagaimanapun, admin kadang-kadang menemui bahawa kelantangan pada permulaan video sangat rendah, korang boleh menyesuaikan kelantangannya ke 0% dan menghidupkan menjadi 100%. Biasanya, kelantangan peranti akan kembali ke normal selepas proses ini, mungkin bug ini jarang berlaku dan masalah ini tidak besar! Suara stereo Swift 3 cukup jelas dari segi kualiti suara. Prestasi treble dan vokal sangat jelas dan hebat, dan bass juga dipersembahkan dengan baik. Korang boleh rasa bassnya dengan jelas, dan kesuluruhannya agak baik!

Pengecaman cap jari

Swift 3 juga menyokong modul pengecaman cap jari yang mudah digunakan, dan terletak di sebelah kanan bawah papan kekunci. Setelah Swift 3 memasuki mod tidur, peranti ini dapat mengimbas cap jari secara langsung mengimbas untuk memasuki desktop. Pengecaman cap jari bukan sahaja dapat bertindak balas dengan cepat, juga selamat dan boleh dipercayai oleh pengguna.

Walau bagaimanapun, admin selalu rasa bahawa reka bentuk segi empat tepat tidak ergonomik. Semasa mengimbas cap jari, jari telunjuk berasa tidak puas dengan modul itu, dan ada sedikit ruang di sebelahnya yang kurang memuaskan. Pengalaman pengguna menggunakannya akan lebih memuaskan untuk imbas ibu jari secara mendatar, admin mencadangkan bahawa modul cap jari ditukarkan ke bulat untuk pengalaman pengguna yang lebih baik!

Papan kekunci tekstur logam

Papan kekunci Swift 3 tidak menggunakan reka bentuk kontras tinggi seperti Swift 3X yang menggunakan badan perak butang hitam, tetapi menggunakan papan kekunci perak yang menyatu dengan badan dan kelihatan lebih bersepadu. Papan kekunci menyokong lampu latar, jadi korang dapat melihat kedudukan papan kekunci dengan lebih baik dalam persekitaran yang gelap.

Walau bagaimanapun, kecerahan lampu latar tidak dapat disesuaikan, dan cahaya lampu latar tidak seragam. Nasib baik, maklum balas butang sederhana, tidak terasa terlalu lembut atau keras. Pengalaman menaip keseluruhan cukup lancar dan baik!

Sambungan Wi-Fi 6 + Thunderbolt 4

Dari segi sambungan, Swift 3 menyokong Wi-Fi 6 yang 4 kali lebih cepat daripada Wi-Fi biasa, tetapi premisnya ialah penghala korang mesti mempunyai isyarat dari Wi-Fi 6 untuk menikmati kelajuan ini!

Di samping itu, Swift 3 juga menyokong Thunderbolt 4, satu penyambung boleh digunakan untuk penghantaran data ultra cepat 40GBps, pengisian menyokong teknologi PD. Jika korang disambungkan ke luar, korang boleh menyambungkan hingga dua skrin 4K pada masa yang sama, dan satu bagi 8K skrin!

Dari segi jangka hayat bateri, walaupun kekuatan Swift 3 lebih kecil daripada Swift 3X, tetapi pihak rasmi mengumumkan bahawa Swift 3 masih dapat menyediakan masa kegunaan bateri sekitar 13 jam. Setelah admin test dengannya, sistem pemeriksaan admin menunjukkan bahawa kuasa yang tersedia adalah 11 jam 7 minit setelah pengisian penuh yang hampir dengan data rasmi.

Setelah mod penjimatan kuasa dihidupkan, admin sememangnya dapat menyambung ke Wi-Fi untuk bekerja sehari tanpa habiskan baterinya. Fungsi ini membolehkan pengguna boleh menggunakannya semasa keluar menjalankan tugas tanpa mengecas bateri, memang mudahkan pengguna! Swift 3 dilengkapi dengan pengecas berkuasa tinggi 65W yang dapat mengecas dengan cepat dalam satu langkah, sangat bagus!

Apa Kata Editor!

Kelebihan:

Kekurangan:


Kongsikan Data 120GB Anda Kepada 4 Ahli Keluarga Dengan Harga Bermula RM150

Digi baru sahaja memperkenalkan “Postpaid Family Plan” iaitu sebuah pelan sekeluarga dengan kadar komitmen bulanan yang berbaloi. Pelan ini menawarkan anda dan keluarga untuk menikmati data internet sehingga 120GB dan panggilan tanpa had ke mana-mana operator.

Pelan Digi Postpaid Family RM150 (DPF150) dan Digi Postpaid Family RM250 (DPF250) kedua-duanya memberikan data sebanyak 60GB (2 subtalian) dan 120GB (4 subtalian) sebulan. Data tersebut akan dibahagikan kepada dua iaitu 30GB internet harian dan 30GB internet mingguan. Selain itu, jika anda memilih di antara dua pelan ini, anda masih menerima 300 SMS percuma, storan awan seluas 100GB, dan akses iflix selama 60 hari.

Apa yang menariknya, pelan sekeluarga ini boleh diuruskan mengikut keperluan dan kegunaan dengan mengagihkan data secara bebas. Contohnya, emak inginkan anak bongsunya data hanya 2GB sebulan, emak boleh menetapkannya pada bila-bila masa dan setiap subtalian akan dimasukkan ke dalam satu bil setiap bulan.

Malahan, jika data internet tidak mencukupi, anda boleh menambah kuota ekstra 5GB pada kadar RM15 dan 10GB pada harga RM25. Perantauan juga boleh dinikmati setiap ahli keluarga dengan pelan tambahan Roam Like Home hanya RM30 sebulan

Maklumat lanjut sila layari laman rasmi Digi


Meizu MX6: Peranti 10-core Helio X20 Dilancarkan

Meizu telah memperkenalkan sebuah lagi smartphone yang diberi nama Meizu MX6 yang dilancarkan untuk pasaran China sahaja buat masa ini.

Meizu MX6 hadir dengan paparan skrin berukuran 5.5 inci dengan resolusi HD 1080p, ia menampilkan rekaan kaca 2.5D yang memberikan keselesaan apabila dipegang. Yang menjadi tarikan utama pada peranti kali ini adalah keistimewaan pada pemproses, di mana MX6 telah dikuasakan dengan pemproses 10-core 2.3GHz Helio X20 bersama GPU Mali-T880MP4. Manakala memori pula diserikan lagi dengan RAM LPDDR3 4GB RAM dan memori dalaman berkapasiti 32GB.

Penggambarannya juga menarik, di mana MX6 menyokong lensa kamera utama 12 Megapiksel dengan dual LED flash dan kamera hadapan beresolusi 5 Megapiksel dengan mod FotoNation 2.0. Fungsi pengimbas cap jari serta pengecasan pantas menggunakan kabel USB Type-C turut disediakan pada peranti ini. Meizu MX6 telahpun dijual di China dengan harga tawaran RMB 1999 (kira-kira RM 1207).


[Ura-Ura] : Imej Google Pixel 4 Muncul Di Media Sosial – Dedah Reka Bentuk Penuh Peranti?

WOWW! WOWW! Google dalam persediaan kemunculan ahli baru iaitu Google Pixel 4 dan Pixel 4 XL. Sebelum ini, kita pernah didedahkan dengan imej bocor didakwa memperlihatkan rekaan untuk Google Pixel 4 XL – pun begitu bukan reka bantuk penuh.

Terkini, giliran Google Pixel 4 pula mengambil ‘bahagian’ apabila dikatakan imej pengolokan didakwa memperlihatkan reka bentuk penuh peranti kini telah tertiris di arena web. Kini tampil dengan lebih jelas dan memapakan setiap sudut peranti.

Memetik imej bocor, Google Pixel 4 dijangka menyertakan paparan skrin dengan saiz 5.6 inci bersama persediaan panel kaca pada bahagian belakang. Jika diteliti, rekaan bazel kelihatan nipis namun bahagian dahi pada peranti kelihatan agak tebal.

Untuk kamera, imej bocor memperlihatkan ia bakal dibina dengan persediaan kamera empat segi sama – sumber berkata ia juga dijangka menyertakan lensa zoom optikal. Sebelum ini terdapat maklumat mendedahkan siri Pixel 4 dijangka membawakan persediaan memori 6GB RAM.

Pun begitu, maklumat tertiris masih lagi rumors. Nak tahu lebih lanjut? Sama-sama kita tunggu kemunculan rasmi tuan empunya badan. Kekal bersama eRing untuk lebih info terkini.

[SUMBER]

Artikel Berkaitan:


Ujian Geekbench Tertiris!!! Samsung Galaxy Note 10 Mungkin Hadir Dengan Sokongan 12GB!

Khabar angin Samsung Galaxy Note 10 semakin banyak di laman sesawang, kini terdedah pula ujian Geekbench pada kod nama SM-N976V dan SM-N976B yang boleh dipercayai adalah Samsung Galaxy Note 10 versi global.

Menurut info tertiris dari Geekbench, peranti dengan kod nama SM-N976V ini besar kemungkinan adalah Galaxy Note 10 5G versi Verizon. Ia menggunakan cip pemproses Snapdragon 855 berkelajuan 1.78GHz dengan sokongan 12GB RAM, skor single-core mencapai 3529, dan multi-core pula mencapai 10840.

Manakala untuk kod nama SM-N976B, ia hadir dengan cip pemproses Exynos 9825 dan sokongan 8GB RAM yang mungkin adalah versi global. Skor yang dicapai untuk single-core dan multi-core masing-masing adalah 3557 dan 9654.


realme Lancar Barisan Produk AIoT – Harga Bermula Dari RM129!!!

realme Malaysia hari ini melancarkan rangkaian peranti Artificial Intelligence of Things (AIoT) terbaharunya yang mana sebanyak enam peranti AIoT dibawa masuk bagi meningkatkan pengalaman ‘Dare to Leap’ buat peminat arus teknologi sebagai satu lagi langkah untuk menjadi jenama AIoT yang paling pantas berkembang di dunia.

Ia dilengkapi dengan Layar Sentuh Warna Besar 1.4″ yang menampilkan visual yang hidup dan digabungkan dengan bingkai bulat untuk memberikan sentuhan yang lancar dan lebih selesa. Jam tangan realme ini dapat memaparkan sehingga enam data penting seperti waktu, tarikh, cuaca, jumlah langkah, kadar denyutan jantung dan kalori.

realme watch juga dilengkapi dengan pembantu kesihatan yang menyokong Monitor Denyut Jantung Masa Nyata tanpa gangguan selama 24 jam untuk mengukur kadar denyutan jantung pengguna setiap 5 minit dan menghantar penggera degupan jantung sebagai peringatan kepada pengguna untuk sentiasa memperhatikan kesihatan fizikal mereka. Ia juga dapat mengesan tahap oksigen darah pada bila-bila masa kerana ia turut dilengkapi dengan Monitor Tahap Ketepuan Oksigen Darah.

Terdapat sejumlah 14 mod sukan yang disokong oleh jam tangan ini, di mana ia mengenal pasti sama ada pengguna berjalan atau berlari seiring dengan algoritma pengiraan langkah tepat yang menjadikan setiap langkah dikira.

Selain itu, realme watch dapat dihubungkan ke realme Link Smart App untuk membolehkan semua ciri serta mendapatkan akses ke data kesihatan pengguna. Lebih menarik, ia dilengkapi dengan ketahanan air IP68 sehingga pengguna tidak perlu membukanya semasa mencuci tangan.

Bagi realme Band, ia  mempunyai Paparan Warna Besar 0.96” dan mampu menampilkan lebih daripada 65,000 warna. Ia juga dilengkapi dengan paparan sentuh yang membolehkan pengendalian dengan mudah. Selain itu, ia mempunyai ‘Personalized Dial Face’ untuk pengguna memilih dan menukar ke ‘Dial Face’ yang digemari.

realme Band akan mengukur kadar denyutan jantung pengguna dengan tepat setiap lima minit dengan Monitor Denyut Jantung Masa Nyata. Ia juga dapat menganalisa kualiti tidur pengguna dan menghasilkan laporan yang membantu mereka mengetahui lebih lanjut mengenai corak tidur mereka. realme Band juga mempunyai ciri ‘Idle Alert’ yang secara automatik akan mengingatkan pengguna untuk bergerak atau berjalan-jalan setelah duduk lama.

Ia juga dapat menerima hampir semua pemberitahuan aplikasi dan menunjukkan beberapa ikon yang sesuai untuk melihat kandungan mesej telefon seperti Facebook, Whatsapp, Instagram dan banyak lagi. Anda boleh menyambung ke realme Link Smart App untuk mengaktifkan semua ciri dan menyesuaikan sebarang tetapan.

realme Buds Air Neo dilengkapi dengan chipset audio R1 yang disesuaikan berdasarkan Bluetooth 5.0 dengan mod latensi super rendah hanya 119.2ms. Ia hadir dalam pemacu 13mm dengan diafragma komposit pelbagai lapisan LCP yang memberikan pengalaman bass yang kuat semasa menonton filem dan mendengar muzik.

Ia boleh dipadankan dengan telefon pintar secara automatik kerana dilengkapi dengan teknologi Google Fast Pair. Pengguna juga akan mempunyai akses kepada ciri kawalan sentuh hanya dengan mengetuk dua kali untuk bermain / berhenti, tekan tiga kali untuk melangkau ke trek berikutnya, tekan lama untuk mengaktifkan pembantu suara untuk operasi suara atau menamatkan panggilan telefon. Dari segi hayat bateri, real Buds Air Neo dapat mencapai hayat bateri sehingga 17 jam dan 3 jam pemutaran muzik berterusan dalam satu cas.

realme Buds Q mendapat pemutaran muzik sebanyak 20 jam, dengan penggunaan rata-rata 3 jam sehari, dan hanya perlu dicaj seminggu sekali. Terakhir, ia juga menyokong kalis air dan tahan debu IPX4 supaya anda boleh memakainya ketika bersukan tanpa risau.

Model ini menyokong caj cepat secara dua arah 18W dan dilengkapi dengan dua port USB: USB-A dan USB-C. USB-C dapat mengisi kuasa ‘power bank’ dengan cepat serta kuasa output untuk mengecas peranti lain. Ia juga boleh mengecas peranti AIoT dengan cepat dan selamat dengan mod arus rendah. Ini dilengkapi dengan sel bateri Lithium-polimer berketumpatan tinggi 10,000 mAh.

realme juga memperkenalkan realme 30W Dart Charge Power Bank (10000mAh) untuk pengguna yang berminat dengan kelajuan pengecasan yang lebih pantas. Model ini dapat mengecas pelbagai peranti pada masa yang sama dan juga dilengkapi dengan sel bateri Lithium-polimer berketumpatan tinggi 10,000 mAh. Ia mempunyai 15 lapisan perlindungan litar yang memberikan kepadatan kuasa yang lebih besar dan prestasi yang lebih selamat.

Ada sesuatu yang lebih mengejutkan, apabila realme bakal melaksanakan Flash sale!! Berikut adalah harga yang menarik!!!


Hanya Satu Variasi Dari iPhone 8 Dilengkapi Skrin OLED?

Tahun 2017 menjadi ulang tahun ke-10 iPhone dan Apple, dijangka mereka akan membawa beberapa perubahan besar kepada siri telefon pintar terkenal itu. Salah satu perubahan besar yang dirancang adalah menggantikan paparan LED iPhone dengan OLED, tetapi ketika ini Apple sedang berada dalam masalah.

4 pembekal utama paparan OLED dilaporkan tidak mempunyai kapasiti pengeluaran yang cukup untuk membuat paparan untuk iPhone 8 pada tahun hdapan. Kekangan kapasiti pengeluaran paparan OLED dijangka akan berterusan sehingga tahun 2018. Paparan OLED telah digunakan oleh kebanyakan pesaing Apple dan dianggap lebih baik daripada LCD dari segi kualiti gambar dan penggunaan kuasa.

Oleh kerana masalah ini, pemerhati dan beberapa pakar dunia perniagaan teknologi menjangkakan bahawa hanya salah satu variasi iPhone 8 sahaja akan dilengkapi skrin OLED. Secara logiknya, paparan ini akan digunakan pada model iPhone 8 paling premium, manakala variasi lain masih akan menggunakan skrin LCD.

Sudah lama peminat iPhone menanti-natikan skrin OLED pada peranti kegemaran mereka. Namun dengan khabar ini nampaknya peminat Apple perlu bersiap-sedia menyediakan wang lebih bagi mendapatkan model premium sekiranya Apple benar-benar hanya mampu menawarkan skrin OLED pada satu variasi sahaja.


Kempen #PlayWithHeart OPPO  Di Malaysia Dengan Hadiah Untuk Dimenangi!

OPPO akan melancarkan “Play With Heart” berkempen di Malaysia tidak lama lagi, untuk meraikan perkongsian rasmi global jenama itu dengan kejohanan tenis Wimbledon yang berprestij. Perkongsian itu adalah penghormatanuntuk mengejar kecantikan dan keanggunan bersama OPPO dan tenis melalui inovatif rekaan dan teknologi.Bersiaran pada 28 Jun, kempen “Main Dengan Hati” bertujuan untuk menangkap kegembiraan dan semangat di dalam dan di luar gelanggang kejohanan Wimbledon, memberikan semangat kepada peminat tenis dan sukan di seluruh Malaysia. Kempen akanmemaparkan penghormatan dari peminat dan pengaruhnya di seluruh dunia, semuanya berkongsi suka sukan.

Sebagai petunjuk menjelang kempen, OPPO semakin hangat dengan cabaran sederhana yang menyeronokkanbarangan Wimbledon yang menarik sebagai hadiah untuk dimenangi! Cabaran? Cukup menekabilangan bola tenis!Langkah-langkah untuk mengambil bahagian dalam #PlayWithHeart Ball Guessing Game adalah mudah:

Pemenang cabaran akan diumumkan di bahagian komen pada 1 Julai, dengan:

Sekiranya anda yakin dengan kemahiran meneka, berikan #PlayWithHeart Ball GuessingPermainan tembakan! Juga, nantikan halaman Facebook Rasmi OPPO Malaysia untuk lebih lanjut maklumat mengenai kempen #PlayWithHeart yang akan datang.